
Segun e director di WEB Luis Oduber a splica 

Na caminda pa un sistema sostenibel a sigui uza 
fuel oil pa mantene tarifa di awa abou pa pueblo 


DIARANSON 

mainta gerencia 

di WEB a duna 
un splicacion di e 
situación cu a surgi 
unda cu empleadonan 
di waf di Barcadera 
ta reclama cu e gas cu 
WEB a bin ta uzando 
pa mas di 80 aña caba 
ta afectando nan salud. 
Den e conferencia e 
director Luis Oduber 
a splica cu gerencia 
ta trahando riba un 
solucion a corto plaso, 
mientras cu pa algun 
aña caba ta trahando 
pa yega na e nivel di 
1% di emision di sulfur. 
E problema aki ta surgi 
na momento cu tin 
cambio di direccion 
di biento cu ta haci 
cu e gas cu ta sali di 
e mashinnan di WEB 
ta wordo sinti pa e 
trahadonan, ya cu den 
condicionnan normal 
e biento ta bay directo 
pa lama. 

Minister Ruiz Maduro, 
kende tabata presente 
den e conferencia 
di prensa a splica 
cu ambos empresa 
ta hunga un rol den 
economia di Aruba. 
Mirando cu 80% di 
loke Aruba ta uza 
ta wordo importa ta 
importante pa yega na 
un solucion cu ta nifica 
operacion normal di 
waf di Aruba. 
AWEMainta a tuma 
nota cu personal di 
Aduana tambe, cu pa 
hopi aña ta trahando 
na Barcadera, a dicidi 
di bay den accion e 
siman aki. 

Oduber a cuminsa 
pa señala cu e vision 


di WEB ta un Aruba 
mas limpi, miho pa 
medio ambiente y 
eventualmente liber di 
fuel oil. Na caminda pa 
cumpli cu e vision aki, 
WEB a reduci HFO 
for di 2005 te awor cu 
42% cu a ser logra a 
base di ekiponan nobo, 
reduccion di uzo di fuel 
oil y pasando pa uza 
fuentenan sostenibel 
manera biento y solo y 
proyectonan pa warda 
energia. A scoge pa uza 
menos fuel oil pa yega 
na ofrece e pueblo 
un tarifa mas abou 
posibel. QNos por ta 
orguyoso cu nos tin un 
di e tarifanan di mas 
abou den e region aki. 
Pa e motibo ey a scoge 
e caminda pa bay 
reduciendo e uzo di 
fuel oil, cu berdad por 
ta dañino pa medio 
ambiente, enbes di 
cambia pa un fuel oil 
cu ta hopi mas caro 
como consecuencia 
cu den e añanan atras 
e pueblo lo mester a 
paga pa un tarifa mas 
halto, mescos cu ta 
wordo paga na paisnan 
bisiña.G 

WEB Aruba ta haya su 
fuel oil for di FMSA, 
cu ta un subsidiario 
di Refineria di 
Aruba, y material 
aki ta cuadra cu tur 
e specificacionnan 
cu ta conforme e 
specificacionnan cu 
WEB a bin ta uzando 
pa añanan largo. Hasta 
t[]asina, segun Oduber, 
cu recientemente a 
logra reduci e sulfur 
den e fuel for di e nivel 


maximo di 3% pa 2.8% 
conforme standardnan 
internacional. E fuel 
oil cu WEB ta uzando 
actualmente ta e 
mesun fuel cu ta ser 
uza mundialmente pa 
transporte maritimo. 
Diariamente ta 

produci ± 4 miyon 
bari mientras WEB 
ta consumi average 
3500 bari pa dia, pues 
un 0.09% di e total 
mundial pa dia. “Pues 
djis pa confirma cu e 
fuel cu nos ta uzando 
no ta algo ilegal of ta 
contra standardnan 
di medio ambiente,” 
Oduber a duna di 
conoce.” 

Determina con largo 
WEB lo por carga e 
gastonan imprevisto di 
HFO y den e proximo 
2 pa 3 luna lo mester 
trece mas claridad 
pa tuma e decision 


corecto. 

E cargamento cu lo yega 
mey-mey di augustus 
tin e fuel oil cu menos 
sulfur. Cuanto e prijs ta 
bay no ta conoci ainda, 
pasobra Refineria di 
Aruba (Compania 
madre di FMSA) lo 
mester renegocia e 
contracto di dos aña cu 
tin cera cu su proveedor. 
Oduber a splica cu den 
e dos pa 3 lunanan 
despues cu cuminsa 
e fuel oil diferente lo 
mester trece claridad 
pa tuma un decision 
corecto. A busca un 
cargamento so, pasobra 
base di midimentonan 
cu ta bay haci mester 
confirma cu berdad e 
cambio di e producto 
a yuda pa alivia 
e situacion. Si ta 
necesario, ta busca 
manera pa reduci esaki 
mas mientras cu RDA 
ta buscando manera 


pa cambia e contracto 
pa yega na un nivel 
di menos sulfur pa un 
termino mas largo. 
Francis Ras, di e 
seccion tecnico, a bisa 
cu banda di e cambio di 
fuel, WEB a pensa riba 
diferente otro aspecto. 
Un di nan cu ta bay 
trece un ingeniero civil 
pa haci un evaluacion 
di e pipanan cu WEB 
ta uzando pa mira si 
por hisa e haltura un 
tiki mas pa alivia e 
huma cu ta baha ora 
tin cambio di biento. 
Ta bay investiga si 
por laga e fuel gas 
sali cu un velocidad 
mas halto pasando 
net ariba di e area di 
ASTEC na Barcadera y 
esey ta haci cu nan no 
ta wordo exponi na e 
gas manera ta e caso ta 
actualmente. 

Mey-mey di auguslus e prome cargamento cu fuel oil 
mas caro y cu menos sulfur ta yega pa WEB 



DURANTE e 

conferencia di prensa 
director di WEB Aruba 
NV Luis Oduber a 
splica di e fuel oil cu 
nan a bin ta uzando pa 
80 aña caba, sin cu e 
ta contra standardnan 
internacional, 
mientras cu nan tabata 
den preparacion caba 
pa crea un sistema 
mas sostenibel den 
produccion di awa 
y coriente. Esaki ta 
nifica cu a lo largo e 
uzo di fuel oil ta wordo 
minimalisa. 

Oduber a splica cu e 
kehonan cu nan a ricibi 
for di trahadonan di 
Barcadera, ta kehonan 
recien. Despues cu e 
kehonan a cuminsa 
drenta, a dicidi di bay 
haci un analisis di e fuel 
cu WEB ta hayando. A 
constata cu enberdad 
cu durante periodonan 
e porcentahe di sulfur 
den e fuel oil ta varia. 
Tin momento cu el a 
baha te na 1.7% y tin 
biaha e tabata mas 
halto, pero semper 
den “range” di loke ta 
poni den e contracto 
cu FMSA. Loke cu si 
ta hunga un rol grandi 
pa sinti e presencia di 
sulfur ta e direccion 
di biento pa loke ta su 
velocidad, direccion y 
densidad cu ta haci cu 
e por pasa pazuid, riba 
dje of na un nivel mas 
halto tambe. 

Solucion problema na 
Barcadera: 

A scucha e kehonan y a 
papia cu esnan envolvi 
pa evalua diferente 
scenario pa alivia e 
situacion. E solucion lo 


ta pa termino cortico 
di 2 pa 3 luna. A sinta 
cu FMSA caba pa den 
e siguiente cargamento 
haya fuel oil cu 1.5% 
di sulfur, na cual nivel 
nunca a yega ainda 
durante e ultimo 5 
añanan. 

Ta bay cuminsa 
monitorea tambe e 
aire (ambiente) tanto 
na WEB y riba tereno 
di APA pa mira kico 
ta e molester cu ta 
wordo ocasiona door 
di e humanan. E 
midimento ta bay mas 
continuo compara cu 
esnan sporadicamente 
cu tabata wordo haci 
den pasado. Esald 
ta bay wordo haci 
durante un aña pa 
mira e progreso cu ta 
lograndi. 

Awor RDA mester 
bay negocia cu e 
proveedornan pa 
motibo cu nan tin 
un contracto di fuel 
oil actual pa dos 


aña. Ta bay busca un 
forma pa cambia e 
contracto pa den e 
siguiente cargamento, 
cu ta programa pa 
yega al<d entre 16 y 
17 di augustus, tin e 
combustibel cu menos 
sulfur. 

Ta bay dura 3 pa 4 
dia prome cu cuminsa 
sinti e efecto di uzo di 
menos sulfur na WEB. 
Tambe e director a 
informa cu a traha riba 


solucionnan caba pa 
soluciona e problema 
a termino medio cu 
ta denter di un aña y 
mey. Esaki ta encera 
instalacion di 6 motor 
nobo RECIP pa 
soluciona e problema 
ta di mas o menos 1 % 
aña. Lo mester instala 
6 motor RECIP nobo/ 
adicional pa reemplasa 
boilernan, cu ta e 
causando mayor di e 
humanan y turbinanan 
existente. Na momento 


cu esaki ta cla ta bay 
na reduci cu un poco 
mas di 40% e emision 
di e sulfur. E contracto 
mester wordo firma 
denter di algun luna. 

E motornan aki lo 
reduci practicamente 
e humanan y ta haci 
WEB mas eficiente, pa 
loke ta uzo di fuel oil 
cu lo baha 800 pa 850 
bari adicional. 

Durante cumbre di husticia na Bonaire 

M inister Andin Bikker a admiti cu demas Ministernan 

no tabata riba mesun liña cu Aruba 

A propone pa ora cu biaha entre e islanan, pa acepta solamente cedula 



KRALENDIJK 

Entre 15 di juli pa 
diamars 17 di juli 
4 partido hudicial 
(Justitieel Vierpartijen 
OverlegJVO) a sinta 
hunto y a deliberá riba 
diferente punto. 

Esaki a tuma lugar na 
Bonaire. Ultimo dia di 
deliberacion a finalisá 
unda e 4 Ministernan 
a papia cu prensa na 
Bonaire. 

E Ministernan 

tabata Andin Bikker, 
Minister di Husticia 
di Aruba, Quincy 
Girigorie, Minister di 
Hustisia di Corsou, 
Corneliius de Weever, 
Minister di Husticia 
di Sint Maarten y Ferd 
Grapperhaus Minister 
di Hustisia di Hulanda. 

Ferd Grapperrhaus 
tabata promé, kende a 
papia y a mencioná e.o. 
con importante tabata 
e encuentro di tur e 
Ministernan. 

“Nos a papia y a 
yega na diferente 
palabracion hopi 

importante. Tambe e 
manera e.o. asunto di 


Guardacosta y mas. 
Nos a yega na diferente 
bon palabracion, loke 
ta hopi importante. 

Andin Bikker, Minister 
di Husticia di Aruba 
a bisa cu loke nan a 
palabra ta importante 
y unda Aruba no tabata 
riba e mesun liña, a 
papia y yega n’e mihor 
forma con nos por 
atendé cierto cosnan 
mihór. 

”E puntonan cu nos a 
deliberá riba dje manera 
biahamentu entre 


Córsou, y Hulanda y 
Maarten, y nos kier 
atendé esaki p’asina e 
islanan den becindario 
aki por biaha usando 
solamente cédula. Nos 
ta atendiendo pa bin 
cu un servicio di férry 
entre e islanan Aruba, 
Bonaire y Córsou. 

Tin diferente ley cu 
ta hopi bieu y mester 
atendé esakinan, esta 
renobá nan sinembargo 
mester di tempo y 
hende capacitá pa haci 
esaki nan,” Tabata 
entre otro loke Minister 


Bikker a bisa prensa. 

Despues a papia 
Quincy Girigorie, 
Minister di Husticia 
di Córsou. E ta haya 
cu “ta importante pa 
nos den Caribe traha 
hunto. Esaki ta na 
bienestar tambe di e 
islanan. 

A bay di acuerdo 
‘beleids plan’ p’e 
siguiente 4 aña, loke ta 
hopi importante. Esald 
ta algo hopi bunita con 
nos a yega na acuerdo 
hunto. 

Tambe pa garantisá 
nos fronteranan 

sigur mirando ultimo 
tempo e situacion di 
hendenan di Venezuela 
cu ta drenta nos islanan 
ilegalmente. 

E asuntu di buelonan 
entre e islanan tambe 
ta bay atendé hunto. 
Tambe nos a papia pa 
di cooperacion di con 
pa atendé cu presonan, 
pa haci esaki den 
union loke por a tuma 
nota dia cu orcan a 


pasa na Islanan Ariba 
aña pasa, a duna bon 
resultado unda a yuda 
pa tene presonan 
temporalmente. 
Cómbersacion a bay 
bon y ménos punto cu 
discusion.” 

Cornelius de Weever, 
Minister di Hustisia 
di Sint Maarten a 
bisa: “Nos a papia 
riba diferente punto 
y a yega na bon 
comprondementu 
cu otro. Nos a 
experencia un orcan 
devastador y awor 
nos ta recuperando 
y e combersacion 
y palabracionnan a 
yuda hopi pa nos por 
continuá den bon 
direccion. 

Despues a continuá cu 
e parti di firmamentu 
di 2 acuerdo, esta 
Justitieel Vierpartijen 
Overleg, (JVO) y 
acuerdo di colaboracion 
di bombero den Reino. 

Aruba Marriott ta celebra cu e comunidad di LGBT 



COMO cu luna di 
juni ta wordo celebra 
como e luna di 
PRIDE na mayoria 
pais, Aruba Marriott 
tambe a forma parti 
di e celebracion 
aki dor di activa 
iluminacionnan 
di lus colorido 
representando e 
bandera di regenboog 
di PRIDE, riba e 
matanan di palma 
dilanti di e hotel pa 
ful e luna di juni. 

Adicionalmente, 



Garing? Loving? 

ood fhing fhal may hap 

Hospice Atandi is seeking 
fo help suppont 
;afients and fhein family membe 
duning fhein time of need! 



If you qualify and haue a minimum 5 hours available per week, we will prouide Ihe necessary iraining. 

Aruba Marriott lo 
hospeda su prome 
‘LGBT Culture Day’ 
pa su asociadonan 
como tambe pa su 
clientenan local riba 
diarazon siguiente, 
25 di juli 2018, unda 
Marriott su ‘Director 
of Multicultural 
Affairs’; Seema 

Jain, hunto cu 
co-presentador, 
Hendrik ‘Endy’ 
Croes, lo duna un 
presentacion special 
riba con pa comunica 
efectivamente entre 
diferente cultura cu 
un enfoque riba e 
comunidad di LGBT. 
E iniciativanan aki 
ta esfuersonan cu 
ta sostene Marriott 
su balornan ‘We 
Put People First’ 
y ‘We Serve Our 
World’ y tin como 
objetivo pa promove 
diversidad y inclusion 
entre bishitante, 
asociadonan y entre 
e comunidad local, 
amplificando Aruba 
Marriott su sosten 
p’e comunidad 

di lesbiana, 

gay, bisexual y 
transgénero (LGBT), 
y transmitiendo 
Aruba Marriott 
su compromiso pa 
duna tur bishitante 
y asociado e 
comfortabilidad pa ta 
ken nan ta, unda cu 
nan biaha of traha. 

Lider di fraccion Marlon Sneek 

Gobierno ta haya dividendo y pueblo ta haya 
aumento di awa y electricidad 



ORA c’un gobierno 
no tin vision, no tin 
plan di gobernacion, 
tur loke por spera di 
un gobierno asina, ta 
e serie di castigonan 
cu pueblo ta wordo 
confronta cu’ne den 
ultimo simannan. 

Lider di fraccion di 
AVP den Parlamento, 
sr Marlon Sneek ta 
mustra cu na momento 
cu gabinete Wever 
Croes den su ocho 
luna den gobernacion, 
ainda no a duna pueblo 
algo for di cual pueblo 
por saca beneficio. 

A1 contrario, tur loke 
pueblo ta hayando 
ta un cuenta pa 
paga pa incapacidad 
di un gobierno 
MEPPORRED, 
caminda famia y 
amigonan ta wordo 
beneficia pero pueblo 
mes tin cu cubri e peso 
di un falta di vision 
riba tur tereno. 

“Loke si e gobierno 
aki ta bon aden, ta 
manipulacion di e 
berdad, experto den 
fabrica scenarionan 
negativo pa trata 
di acomoda su 
incapacidad pa 

goberna nos pais. 

Na momento c’un 
minister di finansa 
ta bay sinta den un 
conferencia di prensa 


di WEB Aruba NV 
pa atende c’un asunto 
cu ta regarda maneho 
di e compania aki, 
ya caba e ta duna tur 
hende e impresion cu 
e minister na nomber 
di su gobierno, ta 
preparando pueblo 
pa otro atraco di su 
gobierno den cartera 
di pueblo. 

A trata di splica henter 
e proceso di con 
mester bay cambia e 
tipo di fuel cu WEB 
ta usando pa asina 
atende cu e situacion 
di huma cu ta molestia 
trahadonan na waf 
di Barcadera, sin bisa 
pueblo ainda kico nan 


tin cu bay paga extra 
den simannan nos 
dilanti, ya cu prijs di 
awa y coriente ta bay 
subi. 

Ta mesun gobierno 
cu a dicidi di elimina 
henter e concepto di 
‘green energy’ cu a 
inicia bou di gabinete 
Mike Eman I y II, un 
minister ta bin splica 
di con pueblo awor tin 
cu bay paga mas, pa 
motibo cu su gobierno 
no sa kico e ta haci of 
kico e tin cu haci. 

Un minister cu ta forma 
parti di un gobierno 
cu no a mira e balor 
di un parke di molina 
di biento na Noord, 
kico esaki ta nifica pa 
logra energia limpi 
den futuro, awor ta 
bin dilanti pa hustifica 
cambio di uzo di fuel 
oil di WEB, pa asina 
evita polucion, siendo 
cu ta mesun hendenan 
alci a dicidi di bandona 
henter e proceso di 


green energy di Aruba, 
cu rond mundo tabata 
ser sigui di cerca. 

E meta principal di e 
gabinete Wever Croes 
ta dirigi riba cartera di 
pueblo, trata di ranca 
mas tanto cu por for di 
pueblo pa financia un 
plan di maneho cu no 
ta existi ainda. 

Ta mesun minister di 
finansa aki, kende a 
impone accijns riba 
gasolin, cu a bisa 
pueblo cu aumento 
di BBO y BAZV lo 
primi un tiki so, ta 
preparando pueblo pa 
un aumento di prijs di 
awa y coriente cu ta 
ser calcula lo bira un 
aumento di 7% den 
proximo simannan nos 
dilanti. 

Y loke ta mas serio 
y tristo di henter e 
asuntonan al<d, ta esaki 
ta mesun minister y su 
gobierno cu ta ranca 
placa di dividendo 
for di tur compania 


estatal pa financia 
nan incapacidad di 
maneho, caminda 
atrobe gabinete Wever 
Croes lo saca miyones 
for di WEB Aruba NV 
como dividendo, cu ta 
pone cu cualkier gasto 
extra of intencion di 
reduci prijs di awa y 
coriente, no ta posibel 
mas. 

E caos ta continua den 
nos pueblo, crea pa un 
gobierno cu a dicidi 
cu no ta bay ‘hedge’ 
mas y e decision aki 
a wordo tuma ora cu 
bari di fuel oil tabata 
costa $50 pero awor 
cu ta manda WEB bay 
‘hedge’ tog, e prijs di 
bari di fuel oil ta para 
na $75 cu ta bolbe his 
e prijs perhudicando 
pueblo un biaha mas. 
Esaki ta mesun 
gobierno cu a priminti 
solucion sin medida, 
baha pa 7 minister pa 
scapa 50 miyon pero 
a keda na 9 minister y 
costando mas, elimina 
schoolgeld pero pueblo 
pagando schoolgeld 
prome cu aña escolar 
nobo inicia. 

A priminti pueblo cu 
lo baha prijs di gasolin 
pero ta gobierno mes 
a impone accijns y 
gasolin ta sigui subi 
y a priminti cu lo 
soluciona problema 
financiero sin medida, 
pero pueblo ta casi 
hoga den un tsunami 
di medida cu gabinete 
Wever Croes a bin ta 
forsando riba pueblo,” 
Parlamentario Marlon 
Sneek ta mustra. 

Un grupito di trahador na DVG 

Ta lamenta cu te awe Minister Dangui Oduber ne a 
tuma ningun decisien encuanto retire di Jerry Staring 


UN grupito 

di trahador na 
Departamento di 
Salubridad Publico, 
(DVG), despues cuun 
siman pasa, a entrega 
un manifesto n’e 
Management Team 
di DVG (sres. dr. 
Joan van Heyningen 
y abogadi mr. Sven 
Farup), den cual e 
grupito aki ta pidi 
retiro di Director di 
DVG, Jerry Staring. 

E grupito aki te cu 
ayera no a haya 
reaccion riba nan 
demanda. 


Vocero di e grupito 
aki, Jayburtt Dijkboff 
a laga prensa sa, 
cu nan ta masha 
desapunta cu nan no 
a haya un reaccion 
riba nan manifesto, 
cu manera ta conoci, 
nan no kier sigui 
traha cu e Director 
Jerry Staring, 

pasobra e persona 
aki structuralmente 
ta intimida e 
trahadornan, y riba 
dje, no por funciona 
como Director di 
DVG. Pesey nan 
a demanda pa 
Jerry Staring mes, 
boluntariamente 
entrega su retiro. Si e 
no haci esey, ta laga 


e decision den man 
di Minister Dangui 
Oduber, lcende ta 
responsabel p’e 
maneho na DVG. 

Nos ta bisa cu ta 


un “grupito” ta di trahadornan cu a Staring mas como 
tras di e demanda sali pa participa n’e nan Director y kier 
aki, pasobra for di accion di siman pasa. su retiro, nan ta 
nan propio seno, Pregunta, dispuesto pa paga e 

ta ser bisa, cu no ta proceso pa dun’e su 

mayoria kier esaki. Y si e trahadornan retiro? 
por conta e cantidad di DVG no kier 

Asociacion di Consehero di Impuesto (AVvB) 

Ta adarea e sistema di cobransa di BBO/BAZV/BAVP 


FOR di dia 1 di juli 2018 tin diferente cambio 
cu a wordo incorpora den ley di BBO y BAZV 
Den e sistema di impuesto di Aruba a inclui un 
impuesto nobo, esta e ‘Belasting op additionele 
voorzienigen PPS-projecten (‘BAVP) cu un 
tarifa di 1,5%. 

E tarifa di BAZV a subi di 2% pa 3%. E tarifa 
di BBO a keda 1,5%. En total e BBO/BAZV y e 
BAVP a bira 6%. Banda di e adaptacion di tarifa 
tin algun otro cambio cu a wordo incorpora, 
pero cu nos lo no trata den e articulo aki. 

Asociacion di Consehero di Impuesto (AVvB) ta 
spera di por duna un splicacion cu ta aclarea e 
sistema di cobransa di e BBO/BAZV/BAVP cual 
ta na vigor tanto prome y despues di 1 di juli 
2018. 

E TIPO DIIMPUESTO 
E BBO, BAZV y e BAVP cu a keda introduci 
recientemente ta tiponan di impuesto cu 
ta wordo cobra riba e volumen di benta cu e 
empresarionan ta realisa den cuadro di nan 
empresa of profesion pa duna servicio of entrega 
di producto na Aruba. 

Como volumen di benta ta wordo considera 
e total di e compensacion cu e empresario ta 
haya, incluyendo e BBO/BAZV/BAVP cu e 
empresario a cobra e cliente, p’e servicionan 
duna y productonan entrega den e cuadro di su 
empresa. 

E unico diferencia entre e BAZV y e BBO/ 
BAVP ta cu e BAVP ta un cobransa destina 
(‘bestemmingsheffing’) cual ta nifica cu e 
impuesto no ta bay pa Gobierno su caha general 
sino ta destina p’e fondo di AZV 

NOTIFICACION RIBA E FACTURA 
Na momento cu a introduci e ley di BBO na 
2006 tabata poni den e concepto di ley un 
prohibicion pa menciona e BBO riba e factura. 
E tempo ey e sector comercial a protesta contra 



Peticion pa aprobacion di un plan di parcelacion na San 
Fuego conforme art. 33 di e Ordenanza di desaroyo teritorial 
(LRO). E concepto di e plan di parcelacion ta poni pa inspec- 
cion publico na DIP, Sabana Blanco 68, durante un luna 
desde dia 23 juli 2018 durante oranan di trabao. Tambe e 
plan por wordo mira riba www.dip.aw. Interesadonan por 
entrega te cu un luna despues di e termino aki nan punto di 
bista por escrito tocante e concepto di e plan di parcelacion 
serca Ministro di Desaroyo Teritorial, Infrastructura y Medio 
Ambiente pa medio di ManagementTeam DIP. 



e prohibicion aki y asina a saca e 
prohibicion for di e ley definitivo. 
Esaki ta ensera cu a base di ley 
actual e empresario ta liber pa dicidi 
si e kier pone e BBO y awor e BAVP 
riba e factura/bon of no. 

Contrario n’esaki, p’e BAVP (cual 
ta un cobransa destina) si tin un 
obligacion pa ley p’e empresario 
menciona e BAZV cu ‘e mester paga’ 
na Departamento di Impuesto riba 
e factura/bon. 

Tambe en caso e empresario ta 
cobra e BBO/BAZV/BAVP na su 
clientenan y kier menciona esaki 
riba su factura/bon, e mag di duna e 
BBO/BAZV/BAVP un otro nomber, 
por ehempel ‘sales tax’, ‘tax’, 
‘impuesto’, ‘heffing’. 

TARIFA 

E empresario ta liber pa dicidi 
si e ta cobra of no cobra of cobra 
parcialmente e 6% ‘cu e mester paga 


na Departamento di Impuesto’ na 
su clientenan. 

Cu tin empresarionan cu ta cobra 
un tarifa diferente, p.e. 6,38% 
tambe ta permiti. 

P.e., dor di cobra e porcentahe 
di 6.38% e BBO/BAZV/BAVP 
cu empresario mester paga na 
Departamento di Impuesto ta 
wordo carga completamente dor 
di cliente. Esald ta un decision di e 
empresario cu ta permiti pa ley. 

CONCLUSION 

Abase di e ley actual, empresarionan 
tin e libertad pa dicidi con nan kier 
cobra e BBO/BAZV/BAVP y na cual 
tarifa nan lder cobra nan cliente. 
For di punto di bista di e cliente 
esaki por trece confusion, si cada 
empresario trata e BBO/BAZV/ 
BAVP na un manera diferente. 

Ta keda e ora na cada cliente pa dicidi 
serca ken e ta haci su compranan. 


































Diahuebs, 19 Juli 2018 


AWEMainta 


9 


Minister Xiomara Ruiz-Maduro a bay reuni cu gerencia di Astec 

"T« buscando un solucion pragmatico teniendo cuenta 
cu salud di hende y sin perhudica econom n ' 


Desde dialuna den 
oranan di atardi 
Minister di Finanzas, 
Economia y Cultura 
den representacion 
di Minister President 
a bin ta brinda 
atencion y reuni cu 
representantenan di 
ATIA, APA, ASTEC 
y WEB pa hunto 
busca un solucion pa 
e molester cu e huma 
di WEB ta produci na 
e waf di Barcadera ora 
cu biento bira. 

Diamars mainta e 
situacion di huma a 
haci cu trahadornan 
di ASTEC y Aduana 
a para nan servicio 
na e entrada principal 
di waf. E paro aki 
na waf trece mas 
preocupacion pa 

comercio y den pueblo 
en general. P’esey 
Minister Ruiz-Maduro 
a dicidi pa presenta 


personalmente na Waf 
na Barcadera pa tuma 
nota di e situacion. 
E mandatario a sinta 
cu gerencia di Astec 
hunto cu e director di 
Aduana pa intercambia 
di pensamento con pa 
yega na un solucion lo 
antes posibel. 

Durante e reunion e 
mandatario a indica 
cu dentro di e realidad 
cu ta trata aki di dos 
compania vital, mester 
yega na un solucion 
pragmatico den cual ta 
tene na cuenta salud 
di hende, como tambe 
e necesidad pa e waf 
keda den operacion 
pa no perhudica 
nos economia. E 
mandatario lo acerca e 
compania WEB Aruba 
NV pa asina nan indica 
cual solucion nan ta 
premira cu por yuda 
a corto plaso y den ki 



termino nan lo por bay 
over na uzo di fuel oil 
cu un porcentahe mas 
abou di sulfur. Ademas 
gobierno y tur esnan 
envolvi lo sigui busca e 
solucionnan structural 
pa e situacion a 
termino medio y largo 
plaso. 

Minister a bolbe haci 
un apelacion fuerte na 
tur instancia envolvi 
pa ban evita di stop 
e operacion di e waf 
na Barcadera. Como 
un compania vital, e 


paro di operacion ta 
trece hopi problema 
cun’e pa comercio 
y comunidad en 
general ya cu mayoria 
producto na Aruba ta 
wordo importa. 

Mientrastanto por 
bisa cu e operacion 
y servicio di Astec y 
Aduana a keda reanuda 
y nan ta brindando e 
servicio cu un orario 
adapta pa asina por 
cumpli cu e demanda 
pa servicio na Waf di 
Barcadera. 


Durante e conferencia 
di prensa di WEB 
diaranson mainta 
e mandatario a 
bisa tambe cu den 
su combersacion 

cu e personanan 
responsabel, a sugeri 
pa traha den shift pa 
evita cu un persona 
ta keda demasiado 
largo exponi na e holo 
di sulfur, te ora cu 
yega na un solucion 
definitivo pa e 
situacion incomodo pa 
e trahadonan na waf di 
Barcadera. 



Gritonan 

ta haci mes doloi 1 cu golpi 


Red Cross Aruba 


© Kiwanis 

CLUBOFARUBA 

Aruba a resalta como isla 

Promovi endo e imporlancia pa hobennan carga e 

mensahe di desaroyo sostenibel 


DIA 17 di juli Minister 
Otmar Oduber den e 
funcion como lider di 
delegacion di Reino pa 
locual ta e High Level 
Political Forum di 
Nacionnan Uni a ricibi 
espacio pa duna un 
declracion nacional di 
parti di Reino durante 
di e debatenan general 

di Nacionnan Uni. 

Algo cu a resalta pa 
diferente motibo ta cu 
conhuntamente cu e 
miembro di hobennan 
di Nacionnan Uni, 

Minister Otmar 

Oduber por a presenta 
e diversidad pa locual 
ta e Reino Hulandes 
y asina logra contribui 
na posiciona Aruba 

como un Pais cu ta hopi 
diverso y visionario, pa 
locaul ta e diferente 
temanan di Nacionnan 


Uni y di metanan 
sostenibel cu a wordo 
formula den aña 
2015. 

Por bisa cu den un 
sala cu diferente 
Pais grandi y chikito 
Aruba a resalta di 
tal forma unda cu 
no solamente por a 
mustra e diversidad 
di Reino por medio 
di e diferente paisnan 
pero tambe a trece 
dilanti e importancia 
di e hobennan cu 
lo carga e mensahe 
cual ta desaroyo 
sostenibel. 

Tambe tabata hopi 
aparente e sosten cu 
Minister Oduber a 
duna den forma di 
trece dilanti e hoben 
cu ta representante 


(£l Caribbean 
1* ^ Cinemas 


MEGAPLEX 8 

caribbeancinemas.com 13 Caribbean Cinemas Aruba 


JULY 19 - 25 



DENZEL WASHINGTON | PEDRO PASCAL 

EauAUZBf? 


0 


MON-THURS 3:55 | 5:15 | 6:351 7:50 | 9:15 
FRI 3:55 | 5:15 | 6:35 | 7:50 | 9:15 | 10:25 | 11:00 
SAT 2:40 | 3:55 | 5:15 | 6:35 | 7:50 | 9:15 | 10:25 | 11:00 
SUN 2:40 | 3:55 | 5:15 | 6:35 | 7:50 | 9:15 


AMANDA SEYFRIED | MERYL STREEP 

MfflSW fflS? 

-ti£fc£W£CÓAGAlN- 


cxc 


PREMIUM LARGE FORMAT AUDITORIUM 


2D MON-THURS 4:10 | 6:40 | 9:10 
FRI 4:10 | 6:40 | 9:10 | 11:40 
SAT 1:40 | 4:10 | 6:40 | 9:10 | 11:40 
SUN & HOL 1:40 | 4:10 | 6:40 | 9:10 


DWAYNE JOHNSON | NEVE CAMPBELL 


WITH SPANISH SUBTITLES 

MON-THURS 4:50 | 7:05 | 9:20 
FRIDAY 4:50 | 7:05 | 9:20 | 11:35 
SATURDAY 2:35 | 4:50 | 7:05 | 9:20 | 11:35 
SUN & HOL2:35 | 4:50 | 7:05 | 9:20 


ADAM SANDLER | SELENA GOMEZ 


WITH SPANISH SUBTITLES [PGl 

MON-FRI 4:30 | 6:40 | 8:50 
SAT&SUN 2:20 | 4:30 | 6:40 | 8:50 



MARISA TOMEI | Y'LAN NOEL 

* * * THE FIRST * * * 

0 


PURGE 


MON-THURS 4:55 | 7:15 | 9:35 
FRIDAY 4:55 | 7:15 | 9:35 | 11:55 
SATURDAY 2:35 | 4:55 | 7:15 | 9:35 | 11:55 
SUN&HOL 2:35 | 4:55 | 7:15 | 9:35 


CHRIS PRATT | JEFF GOLDBLUM 



WITH SPANISH SUBTITLES |PG-13| 

MON-SUN 4:10 | 6:50 


PAUL RUDD | EVANGELINE LILLY 

WITH SPANISH SUBTITLES 

MON-FRIDAY 4:15 | 6:50 | 9:25 


SYLVESTER STALLONE | DAVE BAUTISTA 



MON-THURS & SUN 9:30 
FRI&SAT 9:30 | 11:40 


SAT&SUN 1:45 | 4:15 | 6:50 | 9:25 

STARTING JULY 26: MISSION IMPOSSIBLE FALLOUT, TEEN TITANS GO! TO THE MOVIES 


Palm Beach Plaza 
Aruba | 586.0074 


[ • App Store ^ ( 



di Nacionnan Uni 
cu yama Emma 
Clemmens pa asina 
duna un declaracion 
di e importancia di 
semper envolvi tur 
actor, especialmente 
hobennan pa locual ta 
metanan den futuro. 
E sesion a bay hopi 
bon y a ricibi hopi 
elogio pa locual ta Pais 
Aruba su esfuersonan. 
Banda di esaki a duna 
informacion pa loke 
ta plannan pa futuro 
y tambe a comparti 
retonan cu sigur tur 
Pais ta comparti y 
asina conhuntamente 
siñando di otro! 
(treciendo belc e 
aspecto di □Lessons 
to be LearnedQ. 

Di e forma aki 
conhuntamente, 


Aruba por a contribui tambe riba nivel local 
na locual ta metanan di sostenibilidad. 
internacional pero 



THE MAGIC OF THE MOVIES 
ON YOUR MOBILE DEVICE 

Ladronncm a horta 
computer y television 


DIAMARS Polis a 
ricibi diferente keho di 
personanan cu a bira 
victima di ladronnan 
cu a drenta e casnan pa 
horta principalmente 
television, apesar cu 
mundial di futbol a 
pasa caba. 

Un di e robonan a 
wordo cometi den 
Caya Quandt. Pa 6.01 
di atardi e homber 
di inicial R ta haci 
denuncia di robo por 
medio di kiebro. Esaki 
no ta prome biaha 
cu desconocinan ta 
drenta su cas pa horta 
y el a yega di haci 
denuncia caba. 

E homber tin camara 
instala na su cas 
hustamente pa e 
motibo ey. Dia 17 
di juli pa 12:20, 
12:38 y 12:48 el a 
haya mensahe via su 
celular cu personanan 
desconoci tabata 
forsando e bentana di 
cas pa drenta paden. E 
imagennan no a pasa 
mesora via di Internet 
pa su celular pa motibo 
cu e camara ta recien 
instala, pero el a dicidi 
di bay su cas pa mira 
un que otro. 

Na e cas el a constata cu 
desconocinan a kibra 
e glas di e bentana di 
cushina y via di esaki 
a drenta paden. Y 
via di e bentana di e 
camber nan a sali bek 
pafo. E personanan 
aki a bay cu computer, 
keyboard y diferente 
otro articulo. Via di e 
grabacion haci door 
di e camara Polisnan 
a mira un mucha 


homber cu un lenso 
riba su cara ta cana 
den e cas y a bay cu e 
aparatonan menciona. 
Denuncia a wordo 
haci. Na un cas na 
Safir na Noord tambe 
ladronnan a drenta 
pa bay cu entre otro 
television. Diamars 
casi 9Qor di anochi 
Polis ta wordo manda 
na e cas en cuestion pa 
un caso di kiebro. Na 
e sitio nan ta papia cu 
e homber N di 49 aña, 
kende ta declara cu 
rond di 8[]or el a sali di 
e cas di huur hunto cu 
su famia. Nan a sera 
e cas completamente, 
y a laga esalci intacto 
atras. Nan a activa 
e sistema di alarma 
tambe. 

E mesun dia pa 9.45 
nan a bolbe y a topa 
cu e personal di Smart 
System para pafo 
di e cas. E guardia 
di e compania di 
siguridad a inform’e cu 
personanan desconoci 
a ldbra drenta den 
e cas. E alarma a 
cuminsa zona pa 
9.11 y nan a yega pa 
9.15 na e adres caba. 
Desconocinan a listra 
den un di e cambernan 
y a bay cu algun cos. 
Polisnan a mira cu e 
ladronnan a drenta 
via di un bentana di 
camber na e parti zuid 
di e cas cu a wordo 
kibra. Un lista di e 
aparatonan horta lo 
wordo traha pa entrega 
esaki na Polis. Polis 
tecnico a keda di bay 
den oranan di mainta 
pa haci investigacion. 


Johns©n 

notary services 

AUCTION 


ex. 3:268 Civil Code of Aruba 


THURSDAY JULY 26, 2018 

On Thursday July 26, 2018, at 11 AM, at the Conference Room 
of the Chamber of Commerce, Irausquin Boulevard 10, Aruba, will 
be auctioned in public: 


1. A residential house under construction locally known as: 


PAPILON KAVEL 14 


standing on full ownership land, ca. 422 m2 size, situated at Papillon in 
Aruba, being a part of the parcel as further described in cadastral 
measure document number 98/1967, with index 12132. 

Starting bid: To be announced 


2. A residential house locally known as: 

SABANA BASORA NOORD 126 

standing on a parcel of public land, 197 m2 in size, situated at 
Sabana Basora Noord in Aruba, locally recorded as Third Division 
Section G number 2735. The lease rights expire on December 14, 
2065. 

Starting bid: Afl. 103.915,- 

3. A residential house locally known as: 

COCHINILLA 52 

standing on full ownership land, ca. 689 m2 size, situated at Papillon in 
Aruba, being a part of the parcel as further described in cadastral 
measure document number 98/1967, with index 12353. 

Starting bid: Afl. 212.000,-- 


Auction notary: mr. T.R. Johnson 

The auction is subject to the general conditions for foreclosure 
auctions and special auction conditions which will be determined by 
civil law notary T.R. Johnson. 

The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

Seller has the right to not accept any bid, at his sole discretion. 

Each bidder must be able to submit a bankguarantee issued by a 
reputable bank in Aruba to the amount of the highest bid increased 
with an amount equal to the auction costs. 


For more information: 


WWW.JOHNSONNOTARY.COM/AUCTIONS 

dr. Babet Latourta experencia factornan positivo cu e sistema nobo 

Policlinica Ginecologia contento cu dossier medico digital 



HOSPHAL a bay 

“live” dia 25 di juni cu 
loke ta digitalisacion 
di dossier medico di 
pashent. Durante 
e prome fase algun 
policlinica a bay “live” 
y bou di e grupo al<d 
ta cay e Policlinica 
Ginecologia. Awo nan 
tin ya algun siman ta 
traha cu e sistema nobo 
aki como specialista 
y e experiencia di 
ginecologo dr. Babet 
Latour ta uno positivo. 
E ta un proceso cu 
nan ta custumbrando 
cun’e poco poco. Loke 
sigur no por keda sin 
menciona ta cu e cambio 
pa digitalisacion di 
dossier di pashent ta 
un factor positivo cu lo 
yuda dokternan haya 
informacionnan di 
pashent mas lihe. 

dr. Babet Latour a 
duna di conoce cu nan 
ta custumbra caba na 
busca hopi cos den 
computer, pero no ta 
custumbra pa hinca 
informacionnan di 
pashent y print carta. 
E dokternan a ripara 
cu e sistema digital di 
dossier medico aki ava 


falta ahusta pa asina e 

traha completamente 
manera nan ta desea, 
pero nan por anota 
hopi cos den dje y esaki 
sigur ta un factor hopi 
positivo. Pa dr. Latour 
e sistema aki ta uno 
positivo, pasobra por 
ehempel ya no mester 
descifra e handschrift 
di su coleganan 
dokter. Simplemente e 
por bay den e dossier 
digital di e pashent y 
lesa kico tur a haci y 
ta haya directamente 
tur informacion di e 
pashent. 

Na e momentonan 
aki e pashentnan no a 
deal hopi cu e dossier 
medico digitalisa. E 
pashentnan lo ripara 
cu ora di papia cu nan 
di un tratamento, e lo 
pone esaki den e dossier 
digital di e pashent, 
asina dr. Latour a duna 
di conoce. Asina cu 
e mesun pashent bay 
cerca un otro dokter, 
nan no mester splica 
tur cos di nobo paso 
e dokter lo haya esaki 
den e dossier digital di 
e pashent. Si a realisa 
un operacion. lo pone 


un rapport compelto 
di e operacion den 
e dossier medico 
digital y si e pashent 
yega por ehempel 
Departamento di 
Emergencia cu cualkier 
dolor e dokter di 
emergencia por mira 
kico tur dr. Latour a haci 
durante e operacion. 
Den e sentido ey, esaki 
tin hopi beneficio pa 
pashentnan. 

E pashentnan a ripara 
aworaki cu ta tumando 
un tempo mas largo na 
e policlinica, pasobra 
e ta fastioso pa nan 
va cu nan tin di vena 


tur informacion den 
computer. Pa dr. Latour 
e dossier medico 
digital tin un bentaha 
mas cu ta antes nan ta 
skirbi informacion riba 
papel y ta warda esaki 
den un file y ta pone 
den un archivo y tin 
biaha esaki por perde. 
Dr. Latour a duna di 
conoce cu antes si un 
pashent di otro dokter 
bay cerca dje tin biaha 
tambe ta dificil pa e 
logra haya e file. 

Pa loke ta siguridad 
di informacion di e 
pashent ta importante 
pa menciona cu tur 


informacion cu dr. 
Latour hinca den e 
dossier digital otro 
persona cu no ta 
involucra cu e cuido 
di e pashent no mag di 
lesa esald. Den hospital 
a bin cu acuerdonan 
super claro, di cual tur 
hende cu tin acceso 
na e dossier medico 
di pashentnan mag 
mira esaki solamente 
si nan ta involucra cu 
e pashent. Siguridad 
di informacion ta un 
factor hopi importante 
pa Hospital y e 
dunadonan di cuido. 


Robo y kiebro di auto denuncia na Polis 


E siman aki Polis a atende diferente 
denuncia of keho entrega di autonan cu 
sea a wordo horta of a kibra den nan. 
Esaki tabata un delito hopi comun mas 
cu un decada pasa y parce cu e ta birando 
popular bou di e delincuentenan atrobe. 
Diamars pa 7.28 di mainta Polis di 
Noord ta wordo manda na un cas 
na Sabana Liber pa un caso di robo / 
joyriding di un auto. 

Na e sitio Polisnan ta papia cu e señora 
C, kende a entrega e keho. Polisnan a 
investiga na e sitio y a mira rastro di tira 


y sapato den e santo. A mira glas kibra 
y un crema di Victoria Secret, cu ta di 
e doño di e auto. Tur cos ta mustra cu 
un bentana, probablemente esun banda 
robez, a wordo destrui cu un ibheto 
duro. 

Na Vuylestekenstraat tambe tabatin 
un caso unda menasa a wordo haci pa 
destrui un auto. Pa 23.38 ta presenta 
na Warda di Polis e homber di inicial 
L y e ta declara cu e dia prome un auto 
Toyota Avenis, donkter blauw, tabata 
biniendo for di Bernhardstraat, y na 


altura di Carnival Village e auto tabata 
core cerca su tras, esta di su Honda Civic. 
E Toyota a pase den Vuylestekenstraat. 
Net tabatin un auto biniendo for di 
Pastoor Hendrikstraat, cu a bira na man 
robes drenta Vuylestekenstraat. E auto 
aki tabatin solamente un luz y nan a dal 
frontal contra di dje. 

Awor e homber L ta wordo menasa door 
di e chauffeur di Toyota Avensis cu e 
lo destrui su auto. E conoce e mucha 
homber solamente pa cara. Si su auto 
sufri daño e lo bin entrega keho. 

Polis mannan wanta 
cu asistencia chikito 


Diamars den oranan tempran di mainta Polis ta 
wordo avisa di un caso peculiar, di un persona 
cu tabata canando riba caminda cu un serbete 
so rond di su curpa. Pa 8.59 Polis ta wordo 
manda riba e caminda publico na Tamarijn pa un 
homber cu tabata canando ariba’bou. E tabatin 
solamente un serbete lora na su heup y e tabata 
haci intento pa bula dilanti autonan. Polis di 
Santa Cruz mesora a bay tira un control den 
bisindario di Tamarijn y Bloemond. Despues a 
pasa den area di Babijn tambe, pero no a topa 
cu e homber cu tabata cuadra cu e descripcion 
duna. 

Den un otro asistencia, presencia di Polis ta 
wordo pidi pa un yiu homber rebelde. Tabata 
diamars ultimo den oranan di mainta cu Polis 
ta wordo avisa cu e mucha homber di inicial K 
di apenas 16 aña ta rebeldia cu su mama den 
Indianenweg. 

Na e sitio e Polisnan ta papia cu e señora cu 
a yama Polis, esta e señora K. E ta bisa cu su 
yiu homber di 16 aña a perde cabes y ta bou 
influencia di un of otro droga. E mucha homber 
a destrui su mueblesnan y a menasGe cu morto. 
Pero manera un hende balente, e no tabata na e 
sitio mas. Nan a conseh[]e pa bay Recherche di 
Playa pa entrega keho y bay na e instancianan 
concerni pa busca ayudo pa su yiu. 


Show cu ATV a sali 
chauffeur caro 

DURANTE patruyahe di Polisnan di 
Strandpolitie nan ta topa cu un persona 
haciendo show cu un ATY y despues a cay 
cu esaki. A pone e doño di e vehiculo aki na 
altura di e sucedido. Polisnan a bay na Bubali 
Bird Observation Tower rond di 2.30 di merdia. 
Mientras cu nan ta pasando a mira un homber 
riba un ATV Banda di dje tabatin un muhe 
cu camara den su mannan. E tabata trata saca 
potret di e homber riba e vehiculo, kende tabata 
core den circulo. Pero di repente a stop ora cu el 
a mira e Polisnan. 

E Polisnan a sigui nan caminda pa e tower y 
di regreso nan ta mira e homber ta haci mesun 
cos atrobe, cu velocidad halto. Dado momento 
el a bay di banda (na su man robes) y el a cay. 
E1 a lanta mesora peor a mira cu el a keda cu 
poco rasca na su curpa. E no tabata kier ayudo 
medico. A hala su atencion riba su actitud 
iresponsabel di maneha. A constata cu e ATV 
a sufri algun daño. A tuma su personalia y a 
informa e compania doño di e vehiculo cu a 
informa di lo tuma e pasonan necesario contra 
e cabayero aki. 


Johns®n 

notary services 

AUCTION 

ex. 3:268 Civil Code of Aruba 

THURSDAY JULY 26, 2018 

On Thursday July 26, 2018, at 11 AM, at the Conference Room 
of the Chamber of Commerce, Irausquin Boulevard 10, Aruba, will 
be auctioned in public: 

1. A residential house locally known as: 

PASTOOR 

HENDRIKSTRAAT 98-C 


standing on a parcel of full ownership land, ca. 555 m2 size, situated 
at San Nicolas in Aruba, as further described in cadastral measure 
document number 2 d.d. January 24 ,1996. 

Starting bid: To be announced 


2. A 2-story building locally known as: 

MIDDENWEG 24/25 

standing on a parcel of full ownership land, 492 m2 size, situated 
at Middenweg in Aruba, locally recorded as First Division Section 
A number 786. 

Starting bid: Afl. 795.000,- 

3. A residential house locally known as: 

POS CHIKITO 247-R 

standing on a parcel of public land, 538 m2 in size, situated at Pos 
Chikito in Aruba, locally recorded as Third Division Section G number 
3236. The lease rights expire on October 29, 2075. 

Starting price: To be announced 


Auction notary: mr. T.R. Johnson 

The auction is subject to the general conditions for foreclosure 
auctions and special auction conditions which will be determined by 
civil law notary T.R. Johnson. 

The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

Seller has the right to not accept any bid, at his sole discretion. 

Each bidder must be able to submit a bankguarantee issued by a 
reputable bank in Aruba to the amount of the highest bid increased 
with an amount equal to the auction costs. 


For more information: 


WWW.JOHNSONNOTARY.COM/AUCTIONS 

Empleadoncm den turismo cu cert ificado ## Guest Service Gold ## 


ARUBAHotel andTourismAssociation 
(AHATA) a organisa un curso di “Guest 
Service Gold”, den cual diferente 
miembro di AHATA a participa. E 
curso a contene hopi informacion y 
guia den con por brinda un servicio 
excepcional na clientenan. Despues di 
dos dia di curso, participantenan a pasa 
un examen pa por ricibi un certificado 
y bira embahadornan di “Guest Service 
Gold”. AHATA ta orguyoso cu 99% 
di participante a slaag y a ricibi nan 
certificado di “Guest Service Gold”. 

Rishi Ramsoondar, kende taun “ Certified 
Hospitality trainee”, a facilita e curso y 
a comparti su experencia, cu ta yuda 
agrega sabor adicional na e industria di 
turismo. Den ultimo lunanan a facilita 
diferente curso pa promove un nivel 
superior di servicio den companianan, 
mara na un certificacion di e “American 
Hotel & Lodging Association”, un 
instituto educacional cu diferente 
programa di e industria. E ultimo 
curso tabata e oportunidad di oro di e 
segmento di e “certified guest services 
proffesional program”. 

Desde aña 2006, Colegio EPI Unidad 
Hospitalidad y Turismo ta partner di 
Global Academic y nan ta e [Jlicence 
holderQ cu ta duna e scol e opcion pa 
ofrece productonan na e sector di turismo, 
y no solamente pa hotel. E curso aki ta 
un di e tantonan cu nan ta ofrece, asina 
Ryan Maduro, GOpleidingsmanagerG 
di EPI Hospitalidad y Turismo, a bisa. 
E certificacion ta pa bida, asina el a 
expresa. 

E programa Guest Service Gold ta yuda 
empleadonan prepara nan mes pa por 
brinda un miho servicio. Esaki ta un 
iniciativa di EPI pa traha riba eleva 
calidad di servicio na Aruba y standarisa 
esaki. E idea di e programa ta pa trece un 
sistema di standarisacion, tur hende riba 
mesun nivel. Si ta desea di sigui mehora 
e producto di Aruba, Ryan Maduro ta 
kere cu esey ta e caminda cu mester bay 
unda ta keda educa empleadonan. 

AHATA tin como meta pa sigura e 
calidad di nos industria a plazo largo pa 
asina Aruba por tin turismo sostenibel. 
Organizando programanan di educacion 
manera Guest Service Gold ta yuda 


logra e meta aki. 

A funda Aruba Hotel Association na 
september 1965 y na aña 1987 a bira 
Aruba Hotel and Tourism Association 
(AHATA), representando mas compania 
cu ta sostene turismo y no hotel 
solamente. Siendo e organisacion cu ta 
representa e sector di turismo di Aruba, 
AHATA ta representa 90 miembro cu ta 
emplea un gran parti di empleadonan 
riba nos isla. Su miembresia ta varia 
for di hotelnan grandi, timeshare, 
operadornan di tours, aseguro, pacusnan 
y mas compania grandi y chikito den e 
sector. E rol primordial di AHATA ta pa 
proteha bienestar di e sector. AHATA ta 
duna pabien na e representantenan cu a 
pasa e curso exitosamente. 

Bishitante spanta pa droga cu 
doño di apartamento a dun'e 
purba 


Diamars ultimo 

Polisnan a wordo pidi 
pa interveni den un 
caso un poco straño cu 
a sosode cu un mucha 
muhe cu tabata di 
bishita na Aruba. Na 
final e no kier a entrega 
keho pasobra e tabata 
biahando caba bek pa 
su pais. 

Pa 1.23 di madruga 
Central di Polis ta 
manda patruya di 
Playa na e pompstation 
di CITGO Playa pa 
un intermediacion. 
Na e sitio e Polisnan 
ta wordo acerca door 
di un señora y su yiu 
homber. E señora ta 
declara cu un amiga 
di dj eta kedando 
na un compleho di 
apartamento y cu e ta 
den problema. Pero 
e Polisnan no por a 
comprende cual tabata 
e problema, pasobra e 
señora tabata mustra 
hopi nervioso. 

E patruya a bay 
na e compleho di 
apartamento. Dado 
momento a mira un 
persona femenino ta 
mira nan for di tras di 
un bentana. Un rato 
despues el a baha y a 
bin papia cu e Polisnan. 
E1 a trata di splica e 
Polisnan kico a pasa, 
pero e tabata mustra di 
tabata bou influencia 
di un of otro droga, 
pa cual nan no por 
a compronde mucho 
bon kico e tabata kier 
a splica nan. 

E Polisnan a trata 
di calma e señora y 
despues di un rato el 


a bisa cu su inicial ta 
M (27). E doño di e 
edificio / compleho di 
apartamento tabata 
kedando cerca dje y 
nan tabata bebe cerbes. 
E persona aki a bini 
cu un droga y a lague 
purba esaki. Dado 
momento M a cuminsa 
sinti su mes straño y 
el a cay den panico. E 
no tabata sa mas kico 
ta pasando. Despues el 
a cuminsa discuti cu e 
doño di e apartamento 
y insulte. E homber di 
inicial P. a push[]e y el 
a spanta pa esald. E1 a 
bisa e homber pa bay 
for di su apartamento, 
pero e no tabata kier a 
haci esald. Pa e motibo 
aki el a coy un boter di 
cerbes y a uza esaki pa 
menasa P pa sali for di 
su apartamento. 

E polisnan a papia 
tambe cu e bisiña di e 
mucha muhe aki y el a 
declara cu el a scucha 
dos persona ta grita 
y dado momento el a 
scucha un sonido duro 
pa cual el a bay den su 
apartamento y sconde 
den e baño. 

M a keda di bay 
hospital, pa controla 
kico e tin den su 
sistema. Como cu 
e mester a biaha 
diaranson mainta pa 
Colombia, e no kier a 
entrega keho. Central 
di Polis a wordo poni 
na altura di e caso aki. 
No a wordo menciona 
si Polisnan a investiga 
e caso ald ambtshalve 
mirando cu e ta algo 
serio toch. 


Johns®n 

notary services 

AUCTION 

ex. 3:268 Civil Code of Aruba 

THURSDAY 
JULY 26, 2018 

On Thursday July 26, 2018, at 11 AM, at the Conference 
Room of the Chamber of Commerce, Irausquin Boulevard 
10, Aruba, will be auctioned in public: 


1. A residential two story house locally known as: 

SERO PATRISHI 316 

standing on a parcel of public land, 167 m2 in size, situated 
in Sero Patrishi in Aruba, locally recorded as First Division 
Section P number 3393. The lease rights expire on August 
27, 2062 

Starting bid: Afl. 64.435,-- 


2. A residential house locally known as: 

NOORD CURA CABAI 
108-B 

standing on 2 parcels of public land, 382 m2 and 48 m2 in 
size, situated in Noord Cura Cabai in Aruba, locally 
recorded as Fourth Division Section E numbers 1006 and 
2052. The lease rights expire on December 3, 2023. 

Starting bid: Afl. 193.000,-- 


Auction notary: mr. T.R. Johnson 

• The auction is subject to the general conditions for foreclosure 
auctions and special auction conditions which will be determined by 
civil law notary T.R. Johnson. 

• The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• Each bidder must be able to submit a bankguarantee issued by a 
reputable bank in Aruba to the amount of the highest bid increased 
with an amount equal to the auction costs. 


For more information: 

WWW.JOHNSONNOTARY.COM/AUCTIONS 

Carl Giel di partido AVP 

Extende orario di ciere di 
negoshinan ta trece hopi punto di preocupacion 



E decision di gobierno pa permiti 
negoshinan keda habri te cu 12’or di 
anochi, lo bay percura pa situacionnan 
laboral cu gobierno tin cu tuma na 
consideracion pa sigura cu derecho 
laboral di e trahadonan, no ta wordo 
perhudica. 

Miembro di partido AVP, mr. Carl Giel a 
mustra cu e cambio di orario aki lo crea 
cierto situacionnan cu mester wordo 
analisa y atendi, pa asina e trahadonan 
no haya nan mes den incertidumbre. 

“E parti laboral den e decision di 
gobierno aki, ta sumamente importante 
y bayendo caba riba e parti caminda 
e cantidad di placa cu ciudadanonan 
eigenlijk mester a aporta na comercio, 
ta baha a base di e medidanan 
implementa pa gobierno. Esald na su 
turno ta bay pone cu negoshinan no ta 
bay haya e cantidad di placa necesario 
pa bay paga extra trahadonan, si nan lo 
keda habri te cu 12’or di anochi. 

Kisas e minister a premira cu e decision 
aki lo bay crea cuponan di trabou 
nobo, cual lo no resulta den esaki, pa 
motibo cu e cantidad di placa cu lo bay 
wordo gasta den e negoshinan aki lo 
baha, a base di impuestonan, a base di 
medidanan implementa. 

Loke ta bay pasa den e caso aki, 
comerciantenan ta bay purba rek e 
orario di mesun trahadonan cu nan 
tin, posiblemente nan ta bay laga e 
trahadonan traha oranan extra y esaki 
por conduci na abusonan y afecta 
tambe e parti di derecho laboral di e 
trahadonan. 

Por haya cu trahadonan ta bay traha 
oranan extra y kisas nan lo no bay haya 
pago pa e orarionan extra aki y eynan 
por bay haya cu abusonan laboral lo ser 
cometi. 

Mi kier a haci pregunta na Minister 
di Labor si el a premira e efecto di e 
decision aki di e aumento di orarionan 
cu e negoshinan ta bay wordo habri, 


ki efecto esaki ta bay tin riba e parti di 
abusonan laboral, kico ta su plan pa bay 
contra aresta esaki. 

Mi tin otro pregunta tambe riba e 
desaroyo aki pa minister di husticia ya 
cu manera cu nos tur sa, e negoshinan 
aki ta bay keda habri te cu 12’or di 
anochi y hopi biaha delincuentenan 
ta haci uzo di e scuridad di anochi pa 
comete nan actonan contra ley. 

Den e casonan aki ta bay haya cu tin 
trahadonan lo bay cas laat, por ehempel 
nan ta bay sali 1 l’or of 12’or di anochi, 
comerciantenan ta bay sali cu placa 
durante e oranan aki y esaki den pasado 
caba a causa cu a bin un aumento 
den atraco y otro tiponan di abuso di 
comerciante y trahadonan. 

Pa es motibo aki mi ta haci mi pregunta 
na minister di husticia, si su persona 
a premira un aumento di atraco riba e 


trahado- y comerciantenan aki y ldco su 
plan ta pa contra aresta esalci tambe. 
Pues aki por mira c’un decision di un 
minister ta bay causa efecto na diferente 
areanan den nos comunidad y den e caso 
aki, e lo bay afecta e parti laboral, e lo 
bay afecta e parti social y e ta bay afecta 
e parti di siguridad di nos ciudadanonan 
tambe. 

Pues preguntanan cu mi tin pa si e 
ministernan concerni ta na altura di e 
consecuencianan di e decision ald, si tin 
un plan cla pa cotra areseta esald. 
Gobierno a mustra cu e tin e hende 
central pero cu e tipo di decisionnan 
aki, e ta mustra cu esald no ta e caso ya 
cu si hende ta central, gobierno mester a 
tuma tur aspecto di interes pa esunnan 
mas debil den comunidad, manera 
pensionadonan y esunnan cu ta cobra 
salario minimo,” mr Carl Giel a declara. 

Hepatitis C ta mas comun cu Hepatitis B na Aruba 


ALIMENTOS PARA COMBATIR EL HIGADO GRASO 


e tfo 


* 

COMER DESPACIO Y MASTICAR BIEN LOS ALIMENTOS 


DURANTE e 

encuentro cu prensa 
di dialuna mainta 
di Departamento di 
Salud Publico (DVG) 
a bini dilanti basta 
informacion relaciona 
cu malesa di higra. 
Dr. Natasha a splica, 
manera publica den un 
articulo anterior, cu e 
cifranan di pashentnan 
cu problema di higra 
ta alarmante y tambe 
esnan cu a yega na e 
fase di cirrhosis, cual ta 
nifica cu na Aruba no 
por haya tratamento 
pa esalci. Mester bay 
Hulanda pa transplante. 

Pero tambe el a splica 
riba e diferente tiponan 
di hepatitis. Asina por 
ehempel, e datonan cu e 
ta dispone di dje como 
specialista di higra ta 
cu na Aruba tin mas 
caso di hepatitis C cu 
hepatitis B, y tur ta haya 


tratamento cu ta wordo 
cubri door di AZV 
Hopi aña pasa, den 
careda di 1970, e 
virus di hepatisis C no 
tabata conoci. Ningun 
hende no tabata sa cu 
Hepatitis C tabata tey. 
Si tabata sa cu tabata tin 
un tipo di hepatitis cu 
tabata yamQe ni A ni B, 
te ora cu a logra mira cu 
tabata tin un otro virus 
cu tabata Hepatitis 
C. A descubri cu 
compartiendo hangua 
e virus di hepatitis C 
ta wordo plama pa cual 
a cuminsa informa cu 
por preveni esaki si haci 
uza semper un hangua 
limpi. Na Aruba, si bo 
haci un tatuahe, esun 
cu ta haci’e mester 
uza semper un hangua 
nobo. Tur e hanguanan 
uza mester wordo benta 
afo. 

Un di e principal 
causanan di Hepatitis 


na Aruba ta e abuso 
di alcohol. E forma di 
hepatitis aki ta curabel 
basta ta depende di e 
momento cu bo ta stop 
di bebe. Na momento 
cu e diagnostico wordo 
haci. Ora cu bo ta 
cuminsa bebe, bo ta 
haya inflamacion na 
bo higra. E inflamacion 
ta bira mas fuerte 
rato pa rato, te na un 
momento cu bo higra 


ta haya cirrhosos. E 
forma di hepatitis aki ta 
producto di inflamacion 
cronico cu ta cambia e 
arkitectura di un higra 
normal. 

Ora cu e arkitectura di 
e higra a wordo cambia 
door di e proceso 
inflamatorio, e higra 
no ta traha mas. E ta 
un proceso ireversibel. 
Pa preveni esalci mester 
simplemente stop di 
bebe. Si bo stop uzo 
di alcohol na tempo, 
manera cu prome cu 
bo haya, bo higra ta 
un organo hopi noble, 
cu por recupera 100% 
si bo stop di bebe na e 
momento adecua. 

Si e ta hepatitis, por 
ehempel Hepatitis B, 
mester di tratamento 
cu pildo pa resto di bo 


bida. Si e ta hepatitis 
C, awo tin tratamento 
cu pildo 12 of 24 
siman, y por cura di e 
hepatitis C. Si e virus di 
e hepatitis B of e virus 
di hepatitis C a causa 
cirrhosis caba, bo por 
trata e virus, pero bo 
no por trata e cirrhosis. 
Bo ta trata e virus door 
cu e virus di hepatitis 
C y e hepatitis B, ta 
incrementa e riesgo pa 
bo haya cancer di higra. 
Si bo ta trata e virus, bo 
ta disminui e riesgo cu e 
pashent por tin pa haya 
cancer di higra. Pero bo 
no ta cura e cirrhosis cu 
tey caba. 

PQesey ta bon pa siña 
muchanan pa for di 
edad hoben practica un 
bida sano, cu ta cuminsa 
pa come hopi berdura 
berde y haci ehercicio 
den forma regular. 


SYMPTOMS OF HEPATITIS A 




Feeling weak 


Dark urine 


Digestion disorders 


Fever 


Vomiting 


Jaundice 


Pain in the 
right side of 
the abdomen 


Nausea 

Futuro empresarioncm 
entusiasma cu e di dos siman di G4N 


DESPUES di e prome siman hopi exitoso di 
Good4theNeighborhood 2018 di Aruba Bank 
(G4N), e participantenan tabata entusiasma pa 
sigui siña den nan di dos siman. Aruba Bank 
un biaha mas ta contento di por yuda y siña 
hobennan tecnica di negoshi, mercadeo y hopi 
mas pa nan por uza den futuro. 

E participantenan tabata hopi entusiasma 
pa sigui siña mas encuanto e tayer y lesnan 
cu Aruba Bank ta organisa pa nan. E siman 
aki e participantenan tabatin 3 dia yena cu 
lectura, tayer y actividad cubriendo diferente 
topico manera lcey partners, elevator pitch, 
merchandising, pricing y budget. 

No tur topico tabata facil y e participantenan a 
haci hopi pregunta di e lectura y curso. Aruba 
Bank a keda contento di tur feedback ricibi for 
di e hobennan. E siman a bay den un ambiente 
placentero, unda cu aparte cu e hobennan 
tabata siña diferente materia, nan tabata pasa 
momentonan hopi agradabel tambe. Aruba 
Bank ta orguyoso di mira con cada participante 
ta creciendo dia pa dia den G4N 2018. 

E pueblo Arubano ta bisa AVP: 

"Den boso imaginacion cos ta bon na Aruba" 


Debenan 2009-2017 (xmiuAfl.) 



2009 2010 2011 2012 2013 2014 2015 2016 2017 


RECIENTEMENTE por a tuma 
nota di un articulo di AVP cu e ti- 
tulo “Crisis imaginativo di Gabinete 
Wever Croes...”. 

E expresion aki ta un bofta den cara 
di nos Pueblo. Cu e expresion alci 
AVP ta tira salo riba e herida habri 
cu nan a ocasiona cu nan maneho 
descabeya y iresponsabel di ultimo 
8 añanan. Danlci na e dies mil ex 
votadornan di AVP cu a spierta di e 
“prosperidad imaginativo” cu AVP a 
bin ta bende mediante tur nan peri- 
odistanan cumpra, cu Aruba awor ta 
den man di Gobernantenan respon- 
sabel. 

Ora cu un Partido ta capaz di referi 
na e crisis financiero di bo Pais cu por 
cierto abo mes a causa, como un cri- 
sis imaginativo, e ta indica bo cu e 
partido aki di berdad ta biba den la- 
la-land. AVP a causa hopi daño na e 
pais alci cu un maneho economico cu 
full rond mundo a fracasa. Pero Mike 
Eman kiermen cu na Aruba si e lo 
funciona. E consecuencia ta cu awe 
Aruba pa cada florin cu e tin, 93 cen 


ta pa paga debe cu Mike Eman a crea 
cu hopi orguyo pa abo cu mi paga. 

Pero e farce di e “prosperidad imag- 
inativo” di AVP, a afecta tur hende 
cu na september 2017 e pueblo aki a 
bisaAVP, TABASTA! 

E inhusticia ta cu ta tuma MEP un 
biaha mas pa sali na rescate di nos 
Pueblo. E diferencia ta cu MEP a 


asumi e reto aki sin titubia! Ta tuma 
MEP un biaha mas pa lucha pa un 
futuro sigur pa nos yiunan. 

Husto ta paga pa pecador pero pe- 
nado no ta pena pa largo. Tardi of 
trempan husticia lo vence e farce y 
engaño di AVP. Lo no resta AVP nada 
otro cu uza nan “imaginacion” pa 
surpasa locual cu nan a ocasiona full 
un pueblo. 


Invitacion 
na tur hoben 

PASTORAL Hubenil Aruba ta invita tur hoben, mayor di 15 
aña y cu ta desea di participa n’e World Youth Day cu ta un en- 
cuentro cu Papa Francisco. Hobennan di rond mundo e biaha 
alci lo ta na Panama dianan 21-29 di januari 2019, pa un reunion 
informativo na Centro San Martin na Santa Cruz diasabra awor 
21 di juli ta cuminsa pa 8:00 en punto. 



INVITATION 

"Follow-up" 
product vo di 
District 297 na 
Cas di Aruba 



DENHAAG - Cas di Aruba recientemente 
tabata huesped p’e “follow-up” di proyecto 
“District297- Platform to Engage and Con- 
nect”. 

E tabata un anochi hopi productivo y yen 
di energia positivo. E dialogo, brainstorm y 
input di nos Arubianonan bibando na Hu- 
landa tabata constructivo. 

Minister Plenipotenciario Guillfred Besaril y 
Representante di Aruba na EU, Eddy Paris 
tabata keynote speakers di e di dos edicion 
di District 297. 

Nan a dialoga na un manera dinamico y crit- 
ico cu nos profesionalnan tocante diferente 
punto di inovacion y crecemento economi- 
co pa pais Aruba manera entrepreneurship, 
obstaculonan di financiamento pa entrepre- 
neurs, sostenibilidad di turismo y su diver- 
sificacion y e importancia di innovacion y 
educacion. 

Na fin di mei ultimo - den presencia di Prome 
Minister di Aruba mr. Evelyn Wever-Croes - 
e proyecto District 297 a lceda lansa oficial- 
mente na Hulanda, cual evento tabata uno 
sumamente exitoso cu a wordo atende pa un 
grupo grandi di Arubanonan bibanda y stu- 
diando na Hulanda. 



OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 18 Jul, 2018 EN TOT NADER ORDER 


Zwitserse frank 
(per 100) 

CHF 

177.85 

178.57 

179.37 

Pond sterling 

GBP 

2.25 

2.30 

2.36 


BANCO Dl CARIBE 


Canadese dollar CAD 


156.23 

157.65 

159.24 

205.09 

206.97 

209.05 

26.78 

27.50 

28.30 

20.79 

21.51 

22.31 

19.07 

19.79 

20.59 


valuta 


Ned. Antil. Gulden ANG 
Per ANG 100 

Amerikaanse dollar USD 


aankoop van publiek 


bankpapier 


wissels, CHQ's 
reischeques en 
overboekingen 


98.00 

100.00 

1.77 

1.78 


biljetten 100.20 

chq./overboeking 100.00 

1.80 


1.32 


Japanse yen 
(per 10.000) 

EURO 
(per 100) 

Deense kroon 
(per 100) 

Noorse kroon 
(per 100) 

Zweedse kroon 
(per 100) 


JPY 

EUR 

DKK 

NOK 

SEK 


verkoop aan 


publiek 


1.34 


1.36 

E palabracion cu taxistanan tabata pa ahuste di tarifa 

Y a cumpli cu esey sin haci ningun cambio 

Segun Minister Chris Romero 


RELACIONA cu e declaracionnan publico haci pa 
sra. Linda Orman, den representacion di un grupo di 
taxista, Minister Chris Romero ta enfatisa cu na ningun 
momento a falta n’e acuerdo di dia 2 di juli ultimo. 

Durante e reunion caminda a yega na un concensus pa 
cu ahuste di e tarifa di taxi, no a palabra nada otro cu no 
tabata e lista di prijs nobo. 

E dia aki a tene cuenta cu e disgusto di e taxistanan 
cu, den 9 aña no a conoce un ahuste di tarifa, y asina a 
honra nan peticion pa ahusta e prijs di servicio di taxi. 


ta bay segun ley ta prescribi y ningun otro persona of 
instancia por dicidi riba esey. 

“Ora bo ta papia di condicion, esakinan ta wordo apun- 
ta p’e Minister encarga y basa riba loke ley ta rekeri”, 
tabata palabranan di Minister Chris Romero. 

E titular di e cartera di Transporte semper a expresa su 
disponibilidad pa dialogo y esey nunca no tabata un ex- 
cepcion p’e taxistanan. 

“Semper mi tabata y lolce lceda habri pa sinta papia y 
scucha proposicion pa cambionan positivo y beneficioso, 
y den e caso aki mi ta mas cu dispuesto pa haci’e tambe. 



P’esey el a cay mi como sorpresa pa scucha sra. Linda 
Orman duna declaracionnan incorecto riba supuesto 
cambionan cu lo mi a haci, unda cu realmente esakinan 
no a tuma lugar nunca”, Minister Romero a sigui bisa. 
Semper tin espacio pa dialogo p’asina yega na solu- 
cionnan duradero cu ta na beneficio di tur partido 
envolvi. 

Semper teniendo na cuenta cu tur cos mester bay 
den marco di loke cu ley ta prescribi y no di 
otro manera. 


A base di esalci a yega nan un acuerdo unda cu ambos 
partido a sali satisfecho, pero nada otro a wordo acorda 
n’e reunion di dia 2 di juli. A lceda completamente cla cu 
e lista di prijs di servicio di taxi y no a 
bin ningun cambio den esalci, Minister 
Chris Romero a splica. 


Tabata un sorpresa pa scucha cu 
sra. Linda Orman a yama un con- 
ferencia di prensa pa declara cu 
Minister no lo ta cumpliendo cu e 
cambionan cu nan lo ta desea en- 
cuanto condicionnan di nan permi- 
so di taxi. 

Ta bon pa tene semper na 
cuenta cu regulacion y/of 
condicion pa cu permiso 
di taxi ta algo cu ta keda 
na discrecion di e Min- 
ister encarga, y e 

Fruto di Rygell Boye 

Tycho van der Meulen ta 
cosecha exito den 
Muay Thai na Hulanda 


RYGELL Boye por wak con un hoben Hulandes, 
cu el a sa di prepara na Aruba den deporte di 
Muay Thai, awe ta cosecha su frutonan. Ty- 
cho van der Meulen a bin Aruba, hunto cu su 
mayornan como cu su tata tabata un military. 

Durante su estadia na Aruba, Tycho van der 
Meulen a train serca Rygell Boye den Doyo Boye y dia 
cu su tata a hay’e ta bolbe Hulanda, e hoben aki a sigui 
train. 





|L* - 


Na Hulanda, Tycho van der Meulen a bringa den categoria te cu 
15 aña, unda el a sali campeon 2 biaha caba. Rygell Boye, sigur ta 
masha orguyoso di e logronan alci, pasobra ta bao di su guia, el a 
yuda forma Tycho van der Meulen (awe 12 aña), kende awe ta un 
prospecto Hulandes den deporte di Muay Thai cu manera men- 
ciona t’aki na Aruba el a siña y ta sigui na Hulanda. 

E ta grato di recibi e bon noticia cu Tycho van der Meulen ta sigui 
cosecha exito na Hulanda den deporte di arte martial aki. 




Awe diahuebs den Time Out nos lo bay tin tres boxdo cu 
ta saliendo pa Sao Paolo Brazil pa un preparashon di boxeo 





















Diahuebs, 19 Juli 2018 


AWEMainta 


23 


Aruba Soccer Academy cu Andre Ooijer un exito total! 


DESPUES di e popularidad di e Benu-Sparta-ASA Soccer 
Camp na April 2018, awor Aruba Soccer Academy su tercer 
edishon di Summer Camp, hunto cu guest coach Andre Ooijer 
a clausura como un exito rotundo! 

Andre Ooijer ta un hungado conosi na Hulanda, cu a train bow 
guia di e Ajax su jeugdopleiding. Den su prome añanan como 
hungador professional, Andre a hunga defensa pa FC Volen- 
dam y Roda JC. Despues Andre a hunga den Eredivisie cu PSV 
Andre a disfruta di hunga internashonalmente tambe na Ingla- 
terra pa Blackburn Rovers, pa despues firma back cu Ajax. 
Andre a yega di representa Hulanda varios biaha tambe den e 
FIFA World Cup, alabes tambe den UEFA Cup, pues un hun- 
gador estelar cu experiencia na nivel internashonal. Ta bon pa 
remarca cu Ooijer twt riba e team cu a yuda hiba Hulanda na 
e finale na 2010 di FIFA World Cup na Afrilca. 

Durante e prome siman di vakantie como 120 mucha a haya 
oportunidad di train cu coach Andre Ooijer, cu a duna di co- 
nose cu e ta wak cu Aruba tin talento! No obstante e solo cu 
tawata kima henter mainta, e muchanan a train duro y hasi 
nan best pa nan mehora nan tecnica y asina tambe a pasa un 
dushi siman eherciendo e deporte cu tanto nan ta stima. Asina 
por bisa cu muchanan a pasa un siman hasiendo algo positivo 
den un ambiente sumamente professional, pero tambe cu hopi 
alegria. Tur mucha a haya fruta tur dia durante break y tambe 
Benu Pharmacy Aruba a regala tur participante sunblock pa 
nan por ta protehi contra e rayonan di solo. 

E famoso ex-hungador professional Dirk Kuyt tambe a trese un 
bishita di sorpresa e ultimo dia pa hasi e muchanan contento 
cu algun potret y oalabra di encurashamento, locual a hasi e 
ultimo dia di e camp algo special sigur. 

Aruba Soccer Academy ta contento di por a ofrese nos huben- 
tud fanatico di futbol e oportunidad di train di un biaha mas 
bou guia di ex-hungado profesional, unda cu sigur esalci lo 
duna un aporte nan nan desaroyo como futbolista. Tur esaki ta 
wordo hasi posibel cu sosten di main sponsor di e camp, esta 
Benu Pharmacy cu ta sigi aporta na Aruba su hubentud un bi- 
aha mas. Tambe ASA ta gradesido na su otro patrocinador nan 
manera Vacation Store, White Modern Cuisine y Arubianos 
Focal Brand. 

Pa mas informashon por tuma contacto cu ASA na 592-5235 
of por manda un email na arubasocceracademy@gmail.com 

Go Cultura Foundation 
ta bisa Danki! 

“GO Cultura Foundation” kier a gradici tur persona cu 
a haci e concierto di Diasabra ultimo riba Freewinds un 
exito rotundo. E no tabata solamente e celebracion di e 
prome aniversario di e fundacion alci, pero tambe el a 
sirbi como oportunidad pa “Go Cultura Foundation” por 
recauda fondo, pa sigui brinda su sosten na esnan di e 
sector cultural y creativo riba nos isla. 

A wordo demostra cu hunto nos no ta solamente creando 
mas artista, pero tambe “role-models” den nos comuni- 
dad. Personanan ehemplar cu lo inspira tur esnan cu nan 
impacta, pa nan tambe por aspira tur dia pa logra nan 
maximo potencial. E tabata un anochi excelente den cual 
talento hoben y autentico a resalta. Nos ta masha satis- 
fecho cu e publico berdaderamente a disfruta di dos ora 
largo di un concierto grandioso. 

Na tur persona y instancia cu a cumpra carchi di entrada, 
y cu tabata tey presente; boso presencia y aplauso ta sig- 
nifica un estimulo grandi pa tur e hobennan cu a presenta. 
E impacto di proyectonan asina, cu lo sigui wordo pre- 
senta di un forma continuo, lo ta masha positivo riba nos 
comunidad den varios aspecto. Specialmente riba esnan 
mas hoben y vulnerabel den nos sociedad. 

Esaki siguramente no ta algo cu lo tin su efecto sola- 
mente pa un dia, sino pa añanan largo y logrando esey, 
mas y mas hoben lo por ta embahadornan real di e isla 
alci. Nos ta consciente cu pa logra e meta di stimula un 
comunidad hopi mas creativo y participativo, no ta algo 
cu lo pasa di un dia pa otro. Pero un caminda nos mester 
cuminsa. E momento ta awor. Si nos cuminsa awor, den- 
tro di poco nos isla lo ta mucho mas mihor y nos lo ta 
hopi mas orguyoso di nos mes hendenan. 

Nos kier a gradici tur artista cu ta kere den nos causa y 
cu a participa den e concierto special aki. 

Na Freewinds cu ta un aliado masha importante pa nos, 
y pa hopi otro organisacion mas, pa por sigui recauda 
fondo pa inverti bek den nos comunidad. Freewinds ta 
un barco crucero cu tin 30 aña contribuyendo y yudando 
un cantidad grandi di instancianan local recauda fondo 
pa por sigui haci nan bon trabao. 



Na prensa local cu a percura pa e noticia yega mas serca 
di tur esnan riba nos isla. Na e voluntarionan di nos fun- 
dacion, un danki inmenso pa tur e trabao incansabel. 

“Go Cultura Foundation” ta comprometi pa no sola- 
mente ta un aliado real pa nos artista y creativonan, pero 
tambe pa ta un influencia importante den e mision pa 
pone cultura y creatividad na e curason di e desaroyo 
sostenibel Arubano. 

Di tres biaha ku mariniernan korupto ta manda lote grandi di kokaina Ulanda 


WILLEMSTAD. Alto Mando mili- 
tar di Marina Real na Kórsou i na Ulan- 
da nan orea lo a zumba ora nan a tende 
e notisia ku personal militar a deskubri 
16 tas deportivo yen di kokaina na un 
kazérne na Doorn, Ulanda. 

Pasobra e kos aki ta manera “Déjá Yu” 
pa alto mando di Marina Real. 

(“Déjá vu” ta e un sensashon familiar 
ku e persona a yega di pasa kaba dor di 
e eksperensha un biaha kaba i ta rekordá 
atrobe e sintimentu: red). 

KUANTU BIAHA? 

Fin di dékada 90 tambe nan a atrapá 
personal di Marina Real ta transportá 
lote di kokaina di Kórsou pa Ulanda 
bordo di avionnan Orion. 

Na aña 2006 a bolbe deskubri un lote 
di kokaina bordo di un fregata di Ma- 
rina Real ku tabata biniendo Karibe pa 
kombati trafiko di droga. 

A pasa 20 aña pero te ainda veteranon- 
an di Marina Real stashoná na Korsoui 
ta rekordá kon e marinier Rob. L. tabata 
manda kantidat di kilo di koka di Kor- 
sou pa Ulanda. 

E tempu aya shete marinier mester a 
presentá dilanti di wes pa duna kuenta i 
rason pe forma kon nan a deshonrá nan 
rango militar. 

Desena i desena di kokaina Rob L. a 
manda Ulanda. Den su grupo tabatin 7 
militar i un sivil. 

Aña 1997 alto mando militar a trasladá 
sergeant-majoor Rob L. pa Korsou i 
poko nan por a pensa ku ela bira pi- 
onero den e negoshi nefasto di manda 
kokaina Ulanda. 

De paso ela pone e relashon entre Ulan- 
da i Kórsou bou di preshon pisá pero ta 
nan ku nan mester regla tu kos. 

Den un avion Orion di Wardakosta e 
instruktor di marinier tabata manda ko- 


kaina Ulanda. Promé ku esei Sergeant 
majoor Rob L. tabata gana plaka brutu 
foi promé momento ku droga tabata 
yega Ulanda for di Korsou. Huntu ku 
korporal Willem H. e tabata hiba droga 
Inglatera for di desémber di 1996 nan 
tabata kore bai Inglatera den e Peugeot 
306 di Willem i na Leicester e tabata 
topa su sosionan pa traspasa e droga for 
di baul pa baul. Rapidamente e negoshi 
tabata bira mas grandi pasobra nan ta- 
bata tuma entre 275 te 300 kilo kada 
bes i nan a buska un manera pa a regla 
transporte militar for di Korsou pa tantu 
droga asina. Mientras tantu na Ulanda 
nan a “organisá” un Volkswagen Trans- 
porter i na uniform di militar nan tabata 
kore reparti e droga serka trafikantenan. 
Nan tabata kobra hasta 30.000 florin 
pa kada lote komo mula serka nan kom- 
pañeronan di marina. Añanan largu nan 
tabatin entrada atraktivo i sin paga be- 
lasting. Un tal André G., éks-marinier a 
introdusi Rob den e negoshi. 

Den verano di 1997 Rob a bin Korsou 
pa pasa su ultimo periodo di servisio 
militar i ela bin ku su Mercedes Benz. 
Na Korsou e tabata train milisiano anti- 
ano i e tabata biba den un kas grandi na 
Sun Valley wardando e momento pa e 
dal e gran gólpi di su bida i retirá komo 
rikachon. 

Einan destino a dal e un gólpi kruel. 

Di eksperensha e tabata sa ku no taba- 
tin kontról di duana riba e sakunan di 
paña di militarnan ku drenta Ulanda i 
Korsou tabata e isla trampolin pa pasa 
droga for di Sur Amerika pa Ulanda. 

Ela pone kontakto ku kolombianonan 
ku a gusta e idea i tabata dispuesto di 
manda kuantu droga ku e tabata ke. 

Ta ora Rob L. a purba kontratá un nabe- 
gante ku yama Paul Mulder dje fregata 
Philips van Amonde, i einan e plan a 



lék pasobra e nabegante a informá Min- 
isterio Publiko. 

Ministerio Publiko mes a ‘inverti’ gran- 
demente den e kontrabanda. 

Ministerio Publiko a usa e informante 
omo ‘undercover’ i a regla pa pone e ko- 
kaina bordo di barku di gera na Korsou 
pero algu a bai malu pasobra no tabatin 
droga a bordo. 

Loke a pasa ta ku e avion pa Ulanda ta- 
bata demasiado kargá i e tasnan a keda 
tera. 

Un dje ldientenan na Amsterdam, Fred 
B., a papia ku Rob L. i Willem na Aru- 
ba i nan a duna Rob órdu pa bai tuma e 
droga riba parkeerplaats di Mangusa na 
Korsou. 

Nan a topa e kontakto i a start e plan pa 
manda 250 kilo di kokaina bordo di un 
avion Orion destino pa Ulanda. 

E pilotonan a tuma solamente 50 tas di 
ekipahe i 150 kilo a bai kazérne bék. 

E lote ku si a yega Ulanda tabata 24 ora 
pa dia den bista di Hustisia. 

Rob a disidi di drenta avion bai Ulanda 
pero dilanti kas di André G., nan a de- 
tené despues di a konfiská un lote riba 
karetera. 

Hustisia tabatin identidat dje kolom- 
bianonan i Ministerio Publiko tin nan 
pasaporte. 

Rob no a importá ki a pasa ku nan. Ela 
haña un kondena di 9 aña igual ku An- 
dré i Willem H. 















AWEMainta 


Diahuebs, 19 Juli 2018 



Mester manda tur pashént eksterior pa tratamentu 


WILLEM STAD . For di dia 28 di yuni - tres siman 
pasá - e staf Medilco di Hospital Sint Elisabeth a reko- 
mendá gerensha di hospital pa duna lcuido solamente 
den kasonan agudo i adaptá nan servisionan poliklinilca 
na e regimen ald pasobra hospital no ta den kondishon 
pa duna kuido mediko normal. Na mesun tempu a kon- 
sehá gerensha di hospital pa den kasonan di tratamentu 
nesesario manda e pashént eksterior inmediatamente. 
(....om medisch noodzakelijke behandelingen per direct 
te laten uitzenden....). 

Gerensha di Sehos a duna un aldarashon amplio awe 
mainta dje situashon den hospital despues ku nan a 
tuma e desishon pa konhelá sierto aktividat medilco den 
hospital. Ademas nan a konstatá ku basta impreshon in- 
korekto riba e situashon den hospital ta sirkulá den ko- 
munidat i nan a lansa un kantidat di informashon. 
Diferente biaha e Staf Medilco (dókter i spesialistanan) 
di hospital a ekspresá nan preokupashon na gerensha pa 
lolce ta siguridat (kalidat?) dje kuido medilco ku SEHOS 
ta duna. E staf medilco ta preokupá pasobra frekuent- 
emente no tin material i medisina, no tin ekipo i no tin 
sufisiente hende na kama di pashént. I ora ta papia di 
kalidat i seguridat, ta papia di henter hospital di hori- 
zontal pa vertikal, en la redonda manera latino ta bisa. 
Gerensha a sigi konseho dje staf medilco i a garantisá 
nan ku nan lo hasi todo por todo pa normalisá e situ- 
ashon den hospital. 



Ta trata aki di metanan riba lcual tin ku konsentrá 
pa logra: 

*normalisá seguridat den hospital direktamente i pa fu- 
turo 

*konkretamente esaki mester manifestá su mes di tal for- 
ma ku tin sufisiente aparato, remedi i personal di lcuido. 

No por tin duda ku gerensha di Hospital tin un mane- 
ho pa garantisá kalidat i seguridat di kuido di pashént 
manera lei ta preslmbi i lcual a nan obligashon. Lolce ta 
hunga un papel masha importante ta e grado di efisien- 
sia den hospital pero lcu ta lcosa plaka. SVB a bin ta 
finansiá SEHOS pa basta tempu kaba pe lugá no basha 
den otro finansieramente. Pero esaki no por sigi asina pa 
SVB no hañ’é ta faya ku otro sektornan pa kual nan ta 
responsabel. 


Kcmselashon di Manifestashon 
na parke Wilhlmina 

WILLEMSTAD- Un komishon di Amak a reuni 
ayera diamars 17 di yuli lcu Minister di GMN riba 
preokupashonnan, ku ta afektá un bon desaroyo den 
farándula i kultura en general na Kórsou. 

E reunion a bai di un frorma ameno i sinsero, i e Min- 
isterio a publiká den un komunikadao na prensa, tur 
e puntonan akordá. 

E minister ta dispuesto pa awe tardi 16.30, durante 
un konferensia di prensa, konhuntamente ku Amak , 


duna un splikashon di e trayekto lcu ta bai sigui. 

Esalci ta motibu, lcu lo posponé e manfestashon, pa 
duna e funkshonarionan di GMN i representantenan 
di Amak, konhuntamente e oportunidat, pa yega na 
palabrashonnanh ku nos tur por biba ku ne. 

Pues ta posponé e manfestashon, i durante e lconfe- 
rensia di prensa, awe tardi 16.30 den Forti, lo duna 
mas informashon riba e trayekto pa yega na un mane- 
ho nobo riba e problema di moléster di zonido. 

Na nómber di direktiva di Amak 

Corsou 


Gastunan di Hospital ta 
strukturalmente mas haltu ku entrada 


WILLEMSTAD. Hospital Sint Elisabeth tin un plachi di 
gastu i entrada masha familiar pa hopi empresa i empre- 
sario na Korsou: pa nan mantené nan grado di i nivel di 
kalidat, e gastunan ta muchu mas haltu ku e entrada ku 
nan ta haña. 

Simplemente bisá: Hospital no tin sufisiente sén. E 
montante no ta adekuado di manera ku e gastunan di 
hospital ta mas haltu ku e entradanan. 

E situashon alci ta pone ku Hospital ta krea debe na 
agentenan di remedi i ekipo pero esei ta inevitabel pa 
garantisá kalidat i seguridat dje kuido ku pashéntnan ta 
haña. 

Kasi-kasi por bisa lcu e unilco finansista lcu no a laga 
Hospital na kaya ta SVB pero empresanan komersial no 
por sigi suministrá materia i elcipo na hospital i ta sera 
nan kuenta. 


Dje forma aki hospital no por haña remedi i ekipo nesesa- 
rio pa no papia mes ku no tin den stock. 

NADA NOBO 

Gerensha di otro banda a splika ku e situashon alci no ta 
algu nobo. 

Gerensha di SEHOS na diferente okashon a splilca e per- 
sonanan responsabel ku e situashon ta indeseabel. 

I apesar ku ta un fundashon partikular ta manehá hos- 
pital, nan ta hiba un maneho totalmente transparente 
i hustamente ku e gobiernu aktual a tuma diferente me- 
dida pa identifiká kiko a e gaitunan eksakto. 

A base di esaki e partidonan envolvi por buska solushon 
konhunto di manera ku e servisio lcu SEHOS ta ofresé 
ta aseptabel pa komunidat. 


10 aña dia di hende homber 

WILLEMSTAD - E aña aki ta kumpli eksaktamente 10 
aña lcu Kórsou ta selebrá Dia di Hende Homber. Dia 
promé di ougustus ta e dia pa tur hende hómber para 
lcetu na nan mes, na e ról lcu nan ta hunga den bida di 
nan famia i di nan komunidat. Dia di Hende hómber 
ta un inisiativa di Coraline Kooistra di e Stichting Te- 
gen Kindermishandeling kende a konstatá e nesesidat 
pa duna mas atenshon i balor na e hende hómber en 
general. E hende hómber ta sigui ta importante den de- 
saroyo i bienestar di su famia i di su komunidat. Hopi 
biaha e hómber no ta haña e atenshon manera ta e kaso 
ku e hende muhé. Realidat ta ku tin hopi hende hóm- 
ber ku ta ehersiendo tremendo trabou den bida di nan 
yunan, komo kasá, komo trahadó i den mil i un otro 
funshon den komunidat. Pa duna balor na tur hómber 
Kooistra a hasi un petishon na Gobiérnu pa proldama 1 
di ougustus komo Dia Nashonal di Hende Hómber. Pa 
dies aña kaba e fundashon lcu ta tras di esaki a bin ta 
organisá proyektonan pa duna mas atenshon na e hende 
hómber. Un proyekto eksitoso ku a nase for di e inisi- 
ativa alci ta e Meldpunt Geweld Tegen Mannen ku ta 


duna oportunidat pa yudansa na hómbernan maltratá, 
neglishá i lubidá. Ta miles di hómber a bati na porta 
di e fundashon pa yudansa. Hopi a haña oportunidat 
pa uni bék lcu nan yunan, a mehorá nan relashon ku 
kasá i a lcue kaminda pa hustisia despues di maltrato. 

RETREAT PA HENDE HOMBER 

Tur aña, ya pa dies aña, e fundashon ta tene un work- 
shop edukativo pa hómbernan. E aña aki tambe e or- 
ganisashon ta organisá un retreat pa hómber titulá NA 
KAMINDA pa siña e hómber e importansha di su parti 
interno pa por funshoná mihó eksternamente. Suma- 
mente poderoso. Partisipashon na e retreat ta kompleta- 
mente gratis. E ta tuma lugá di 3 pa 5 di ougustus 2019 
den puru naturalesa. Sitio lo wórdu anunsiá despues. 
Partisipantenan mester keda drumi pa por eksperensiá 
un programa kompleto. Pa partisipá por inskribi na ldn- 
dermishandeling(5)gmail.com of yama 5221235 pa mas 
informashon. Stichting Tegen Kindermishandeling ta 
deseá tur hende hómber for di awor felis Dia di Hende 
Hómber. Ku boso sigui ta e mesun dushi hende ku boso 
ta i lcu boso sigui asumi boso responsabilidat lcomo hóm- 
ber den bida di boso yunan, boso kasá i boso komunidat. 

Ela nase na Korsou i tin kasá ku dos yu aki 


Corsou 


Dominikano kondená no por drenta Kórsou pa 10 aña 


WILLEMSTAD. Djabierne ultimo un homber ku 
a nase na Korsou pero tin nashonalidat dominikano a 
haña un veredikto devastador kontra su persona: komo 
lcu ela lcometé un delito lcontra moral lcu un menor, ora e 
kaba di sinta su kastigu gobiernu ta deport’é i e no mag 
retorná Korsou durante 10 aña. 

Esei tabata e demanda di Prokurador General nada mas 
ni nada menos. 

E kaso tin varios aspekto kurioso kune den sentido ku 
den e dagfar griffier di Korte a pone lcu nan no tin su 
direkshon. 

Ta muy bien posibel ku e ta den eksterior, probablemente 
na Santo Domingo pasobra e tin nashonalidat dje pais ei 
apesar ku ela nase na Kórsou. 

Aña pasá na mei, Prokurador General a ordená su de- 
portashon kombiná ku prohibishon pe retorná. 

Pa garantisá ku e no ta bai skonde, foi 15 di mei aña 
pasá nan a ‘ward’é’ den barak te dia a sake for di Kórsou. 
E homber a apelá e desishon di Prokurador pero dia 11 
di mei ultimo su abogado mr. M.J. Eisden, a tuma su 
retiro komo su abogado. 

Luna pasá Korte a trata e kaso i e dominikano/kurasole- 
ño a manda su apoderado. 

KEN POR DEPORTA KEN? 

Primeramente wes dje kaso a bai den e kuestion ta lcen 
por deportá ken. 

Lei di Atmishon i Deportashon ta bisa lcu por deportá 
kualke hende ku ta un menasa of peliger pa moralidat, 
orden publiko i seguridat ta indeseabel den nos pais. 
Prokurador ta disidi ki dia e mester sali for di Kórsou i 
ki dia e mag retorná. 

E homber tabatin un pérmit di estadia te dia 7 di mart 
2014 i dia 7 di mart a arest’é pa despues a kondené na 
5 aña di prison pasobra ela abusá seksualmente di un 
menor ku tabata na su enkargo. 

A laga e homber den libertat prematuramente pa por 
deport’é i dia 15 di mei aña pasá a deportá e domini- 


kano ku ta bisa ku ela nase na Kórsou. 

Hecho ta ku ta Prokurador tin poder pa deportá un hen- 
de peligroso pa komunidat i no minister di Hustisia. 
Prokurador di su banda a argumentá ku e dominikano 
no por pidi wes pa deklará Prokurador inatmisibel pero 
lei ta laga pe dominikano bai en kontra dje desishon. 
Ela apelá spesifikamente e hecho ku ta aki 10 aña e por 
drenta Kórsou atrobe. 

Ela protesta pasobra e ta haña lcu wes Prokurador no a 
tene kuenta ku e tin laso soshal fuerte ku Kórsou i ku su 
prohibishon pa retorná Kórsou lo kaba lcu e lasonan ku 
e tin ku su famia. 

Ela splilca ku ela nase na Kórsou i a pasa gran parti di su 
bida na Kórsou mientras ku su kompañera di bida i dos 
di su yunan menor di edat tambe ta biba na Kórsou. 

I e ta haña ku e separashon for di su famia ta demasiado 
drástiko. 

Di otro banda e delito lcu e homber a kometé si ta husti- 
fiká un periodo di 10 aña. 

A fiha e término di 10 aña pa evitá ku e tipo por retorná 
Kórsou maske ta pa korto tempu por ehempel komo 
turista. 

Ora wes a mira ariba wak abou, ela haña ku 10 aña bér- 
dat ta inhumano i a anulá e parti ei dje veredikto. 
Seguidamente wes a evaluá lcua interes e mester sirbi, 
esun dje dominikano of esun di komunidat. 

Un falctor negativo mas lcontra e homber ta lcu un dje 
yunan e homber a kometé inmoralidat i pa kolmo ta ile- 
gal na Kórsou. 

Wes a tuma un desishon di Tólipóp’ riba e asuntu di 
dies aña anulando e periodo di 10 aña den e demanda 
di Prokurador pero a fiha lcu un periodo di 10 aña ta 
rasonabel pa tené leu for di Kórsou. 

Finalmente wes mr. de Haan a disidi ku 10 aña despues 
dje fecha di 15 di mei 2017 e homber no por retorná 
Kórsou. 

Si konta bon, ya un dje 10 añanan a pasa. 

Accoon den cuadro di e 

WILLEMSTAD - Diamars 17 di 
jiili ultimo, personal Hato Polis, con- 
huntamente cu KMAR, Aduana y 
CAP, a tene control den área di Plaza 
Margaret Abrahams (Airport Hato). 
E controlnan aki a tuma lugar entre 
12.30 or - 14.15 or di merdia. E uni- 
dadnan a controlá un total di 56 ve- 


"Task Force Vuurwapen" 

hiculo, y a parti 16 procésverbal p’e 
siguiente infraccionnan: 

Manehá un vehiculo sin rijbewijs bá- 
lido 3: Manehá un vehiculo sin se- 
guro bálido 4: Manehá un vehiculo 
cu glas scur 2: Manehá un vehiculo 
sin plachi number 1: Manehá un ve- 
hiculo sin faha di seguridat 1: Mane- 


há un vehiculo sin carchi di lceur 2: 
Manehá un vehiculo sin belasting bá- 
lido 3. Durante di e contrólnan den 
un vehiculo Polis a haña y confiscá 
un “Taser” pa mas investigacion. E 
contrólnan aki ta continua. 


Detenshon 
pa violashon 
di Lei di 
Arma di 
Kandela 

WILLEMSTAD - Diárason 

18 di yuli 2018, alrededor di 
03.00 or di mardugá, personal 

s 

di Tim di Mantenshon di Orden 
Publiko durante nan patruya a 
nota un grupo di persona pará 
dilanti di un kas na Steenmijn- 
weg. Un hómber den e grupo na 
momentu ku e la mira e vehikulo 
polisial, a kana bai tira un ophe- 
to den un outo stashoná den ser- 
kania. Mesora polis a aserka e 
grupo i a kuminsá lcu un kontrol. 
Durante kontrol riba e hómber 
ku a aktua sospechoso na mo- 
mentu ku e patruya a yega na e 
sitio, polis a haña den un tas ku 
e tabatin den su poder un kashi 
di bala ku kuater (4) bala slcér- 
pi aden i den e vehikulo, polis a 
haña un arma di kandela. Polis 
a konfiská esakinan i a detené e 
hómber T.T.K. nasé na Kórsou di 

19 aña di edat, pa violashon di 
Lei di Arma di Kandela. 

A presentá e sospechoso dilanti 
di un fiskal ouksiliar lcu a ordená 
su enkarselamentu pendiente di 
mas investigashon. 


lA, 

S£*- 

“Si un hende muri, lo e bolbe biba? ... Abo lo yama, y 
ami lo contesta bo; lo bo anhela na e obra di bo 
mannan.” (Job 14:14, 15) 

Cu inmenso dolor den nos curason, 
pero hopi gradicido pa tur loke el a nifica pa nos, 
nos ta anuncia fayecimento di: 



Sr. Vicente I. Kock 

(30 di december 1937 17 di juli 2018) 

Na nomber di su: 

Yiunan: Sayda R. Kock y Caroll J. Kock; Anthony 
Kingsale (na St. Eustatius) 

Mescos cu yiu: Emilce Crespo 

Ayudante y cuidador: Zulay Coromoto Castro Mercado 

Nietonan: Araceli M.E. Piternella, Mikey Angelo 
Brooks, Rosendo Kingsale y Shane Smith. 

Bisanietonan: Melonie RamonaVeronica, Anthony Jerry 
Shemar, Zion Damian Rosendo, Soriah, Yzendeya 
Mikeyala Arrietty, Jeandrey Mikael (naAruba, Elulanda, 
St. Kitts) 

Rumannan: Virgilio Franken, Luis Kock, Silvia Goeloe- 
Kock, Irena Wernet-Kock. 

Sua y cuñanan, sobrino y sobrinanan na Aruba, 
Hulanda, Alemania, Merca y Surnam. 

Rumannan spiritual Testigo di Jehova di Congregacion 
Cumana, Congregacion Papilon, Congregacion Tanki 
Leendert, Congregacion Noord, Congregacion 
Savaneta, Congregacion Brazil, Congregacionnan 
Hispana, Ingles y Hulandes. 

Adres pa condolencia Aurora Funeral Home, Cumana 
76, diahuebs 19 di juli 2018, di 7:00-9:00 p.m. 

Diabierne 20 di juli ta ricibi bishita di condolencia di 
2:00-3:30 p.m. na Salon di Reino na Macuarima 10-L. 
Lo tin un discurso animador basa riba Bijbel di 
3:30-4:00 p.m. Acto di cremacion lo tuma lugar 
despues na Aurora Funeral Home. 

Nos ta prefera, en bez di flor, esnan cu ta desea por 
haci un donacion na Koningin Wilhelmina Kankerfonds 
den nan caha di contribucion. 

Despues di entiero no por ricibi bishita di condolencia 
na cas. 


A^ra 

S2*-—- 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

Cu inmenso tristesa na nos curason, 
pero conforme cu Dios Su Boluntad, 
nos ta anuncia fayecimento di: 



Adela Maduro 

*14-07-1944 -118-07-2018 
Acto di entiero lo wordo anuncia despues 

h$lm 

s£*-—- 

"Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento di: 



Juan Nicolaas Hoek 

*18-12-1933 - |16-07-2018 
Acto di entiero lo wordo anuncia despues. 

"Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”, 

Salmo: 23 

Nos ta anuncia fayecimento di: 


Johannes 

Chrisóstomo Croeze 

miho conoci como “Jopie” 
"27-01-1945+13-07-2018 

Na nomber di su: 

Myrna Croeze 

John Croeze y Vanesa Noguera 

Roshaun Eustachia 
Keani Croeze 

Julio (Juchi) Croeze y famia 
tMario (Mai) Croeze y famia 
tJulián (lldo) Croeze y famia 
tJacobo (Cobito) Croeze y famia 
Ambrioso (Boi) Croeze y famia 
Christina (Annie) Croeze 
Anselmo (Emmie) Croeze y famia 
Tecla (Eta) Croeze y famia 

Mama di su yuinan: Reineta Maduro 

Sobrino-sobrinonanJunior, Marcelino, Etienne, Carine, 
Esther, Michael, Charissa, Haime, Wendy, Enid, 
Michael, Anousca, Omar, Henry, Janine 
Amigonan di cas: Edwin Croeze, Victor Riatiga, Astrid 
Muller, Rosendo Bareño, Panchico Wever, Jose (Joe) 
Werleman, Joe Croeze, Yachi y Lucia Maduro, Epifanio 
(Pief) van der Biezen, Donna Sullivan 

Y demas famia y amigonan: Croeze, Croes, Eustachia, 
Isenia, Noguera, Werleman, Lopez, Boezem, Flanegin, 
Geerman, Maduro, Gomez, Dabian, van der Pool, 
Leon, van der Biezen, Dania, Navas, Winterdaal, 
Koolman y dimas famianan na Aruba, Bonaire, 
Curacao, St, Maarten/St, Martin, Hulanda, Belgie, 
Dubai, MercayCanada 

Disculpa nos si den nos momento di tristesa nos por a 
lubida un of otro familiar of conocirnan, 

Ta invita primo- y primanan, ihanan, bisina-, conocirnan 
y ex-coleganan di Lago, Sonesta (Renaissance 
Aruba), Costa Linda, Divi Links, pa acto di despedida y 
cremashon cu lo tuma lugar diahuebsl 9 juli 2018 
for di 9’or pa 11 ’or di mainta na Royal Funeral Home. 

Adres pa condolencia: diaranzon 18 juli 2018 for di 
7’or pa 9;or di anochi na Royal Funeral Home, 

Despues di cremacion lo no por ricibi bishita di 
condolencia na cas, 


Yuinan: 


Nietonan: 


Rumannan: 

"Dios ta amor.,, y amor ta Dios, 

maske mi no ta na e mundo aki, tur dia lo mi ta banda 

di boso Curazon, mi por steuns di loke Señor ta hasi" 

Cu imenso tristesa na nos curason, 
pero conforme cu Dios su boluntad nos ta anuncia 
fayecimento inesperadamente di: 

Rubia 

Yolanda Quandus 

Mihor conoci como 
“ Rups”, “Uba” of “Dudu” 

"20-11-1955- fl 2-07-2018 

Na nomber di su: 



Yiunan stima: 


Manerayiu: 
Nieto(a)nan stima: 


Rumannan stima: 


Maikel y Jessy Samson-Ramirez 
Charlene y Jimmy Caldea-Samson 
Zollaine y Adrién Krind-Samson 

Desmond Dania 

Zyenne, Richenel, Shaquirre, 
Shaduirre, Justin,Nashanti, Xiong, 
Xanthé, Azirah, Naomi y Zayn 

Sera y Eugenio Servud y famia 
Yvonne y Pedro Tromp y famia 
Ruben y Elsa Quandus y famia 
Eveline Quandus y yiunan 


Compañero: Juan Kock y yiunan 

Ayudante na cas: Lisa Mathilda 


Famianan: Omo y tantanan, sobrino y 

sobrinanan stima, primo y primanan, comery compernan, 
ihanan 


Tata di su yiunan: John Samson 

Amiganan di cas: Maira van der Biezen y famia, 

Annie Wester y famia 
Melinda van Koetsveld y famia, 
Esther Bermudez y famia , 

Lisette Does y famia, 

Mena Maduro y famia 

Bisiñanan, conocirnan y ex-coleganan di Dufry Perfume 
Palace. 


Demas Famia: Quandus, Samson, Caldea, Krind, 

Maduro, Piña, Kock, Servud, 

Tromp, Ramirez, Sommer, Boekhoudf, Davelaar, Irausquin, 
Christiaans, Kelly, Martinez, Veldez, Ridderstaat, Ras, 
Rasmijn, Donata, Franken, Werleman, Koolman, Thiel, 
Raaz, Croes, Pourier, Martijn, Martines, Wolff. 

Nos ta invita famia, amiganan, bisiña, conocirnan y 
ex-coleganan pa compaña nos na e acto di despedida di 
nos defunto stima, cual lo tuma lugar Diahuebs 19 di Juli 
na Aurora Funeral Home di 9’or pa 11 ’or di mainta. 

Acto di cremacion lo tuma lugar despues den seno 
familiar. 


Lo tin un box disponibel di Koningin Wilhelmina Fonds es 
mainta aki pa donashon. 

Nos disculpa si den nos tristesa, nos por a lubida di 
menshona algun familiar. 

Despues di cremacion nos no ta ricibi bishita di condolen- 
cia na cas. 

Masha Danki pa e sosten y comprenshon. 


A$fra 

“Laga tur locual cu ta spera mi ta bunita, Laga tur 
locual cu mi encontra na caminda ta bunita, Laga tur 
locual cu ta rondonami ta bunita, Y laga esakinan 
termina den tur bunitesa” 

“Cado Wever” 

Cu inmenso tristesa na nos curason nos ta participa 
fayecimento di nos difunta stima: 



Dominica Johana 
Figaroa-Tromp 

"11 -07-1924 -114-07-2018 
Curandera 

Condecora Oranje van Nassau 
Pianista 60 aña 

Diferente reconocimentonan di bario y instancianan 
Na nomber di su 

Mayornan:tSr.Eduardo y t Sra. Theresita Tromp-Wolf 
tJohanna Dominica y t Leonardo 
‘Leeuw’Figaroa-Tromp 

Yuinan:Sra. Bartholomeay Mauricio Jacobs-Figaroa 

Sra, Francisca (Frances) y Roy Abdoelrahman-Figaroa 

t Sra. Ana Dominica Figaroa 

Sr. Matheo y Olivia Figaroa-Jacobs 

Sr. Louis y Ludwina Figaroa-Lacle 

Sra. Rosa Figaroa 

Sr. Martin y Thomasita Figaroa-Lacle 

Sr. Andres Figaroa 

Sr. Hosé y Detty Figaroa-Lew 

tSra. Sixta y t Adolf Henriquez-Figaroa 

tSra. Theresita y Mirto Trimon-Figaroa 

Sra. Lourdes Figaroa 

Sr, Lamberto ‘Buchi leeuw’Figaroa 

Sr. Raymundo ‘Tutu’Figaroa 

Nieto y nietanan: Georgino, Ricky, Lisette, Gorry, Eta, 
Kenneth, Frans, Yelitza, Ghislaine, Angelo, Achmed, 
Zarina, Lisandro, Jaclyn, Ghisbert, Elvis, Lianne, 
Zuleima, Amidee, Lee-John, Gráceléne, Tara, 

Louingell, Chiquinquira, R-Jay, Leonardo, 

Biso- y bisanietonan y Tataranieto, subrina y subrino- 
nan, 

Demas famianan: Tromp, Figaroa, Jacobs, Abdulrah- 
man, Lacle, Lew, Henriquez, Trimon, Tromp, Faro, 
Frank, Christiaans, Wolf, Giel, Ruiz, Gei, Eduardo, 

Kelly, Sapuana, Zara, Middendorf, KempHelder, 
Semeleer, Heide, Flemming, Eleonora, Gonzalez, de 
Cuba, Britten, Pontiliusy demasfamiay conocirnan. 

Na acto di entiero cu lo tuma lugar diahuebs 19 di juli 
2018 for di 2’or pa 4’or di atardi na Misa St .Anna na 
Noord y después lo sali pa santana catholiko na 
Noord. 

Oportunidad pa condolencia lo ta diaranzon anochi for 
di 7’or pa 9’or di anochi na cas: Montaña 4. 

Nos disculpa si den nos tristesa nos por a lubida algun 
familiars y conocirnan, Pueblo di Aruba en general ta 
keda cordialmente invita 

Velas Latinoaméricano Curafao 
2018 ta kulmina ku show spektakular awe 



i —■ 



11 

1 |—i 

lr*' p9| 

I • 4; JKpnS 



PUNDA/OTROBANDA - Ayera tabata e ultimo 
dia lcu publiko por a subi e 8 barkunan grandi di bela 
ku for di djadumingu ta dorna nos haf, kompletamente 
grátis: 5 na Otrobanda i 3 na Punda. 

Marina Real tambe ta presentá su mes entre otro ku e 
barlcu Friesland i un seri di demostrashon mainta i at- 
ardi. 

Awe e veleronan ta sali pa e siguiente destinashon ku ta 
Cartagena na Colombia. 

E salida pa e siguiento puerto, ta priminti di brinda un 
bunita espektákulo alolargu di henter e kosta suit di 
Kórsou, for di bahia di Caracas te na Wespen. 

Djarason e barkunan, lcu awor ta mará ainda den nos haf 
prinsipal, un pa un lo sali entre 8 or i 11 or di mainta. 


Nan tur por sali riba nan propio forsa, ldaro bou di su- 
pervishon di un lots lokal. 

Solamente e barku BAP Unión di Peru, ku no por pasa 
bou di brug Juliana pa bira den Schottegat, lo mester 
di yudansa di KTK pa tou e pa bandoná haf pa laman 
ganchu. 

Seguidamente tur e barkunan ta nabegá riba motor pa 
Caracasbaai, kaminda ta hasi e trámitenan nesesario na 
bordo pa por nabegá den un formashon spesial bai pa- 
bou. 

E intenshon ta pa e ocho tallships huntu ku e barkunan 
di Marina Real agrupá na altura di Caracasbaai. Ora tur 
ta presente i lda pa bai, e grupo ta forma un fila un tras 
di otro. 

E ora ei e veleronan ta habri nan belanan i e belanan lo 
yena bon i lihé mirando e bientu fuerte di ultimo tempu; 
esald ya ta duna un tremendo bista riba laman. 

Tras di otro nan ta nabegá bai pabou. Te dilanti ta bai 
Pelikaan di marina, sigui pa e barlcu di bela Chileno Es- 
meralda i despues e otro barkunan di bela. Esun ku ta 
sera e rei ta e barlcu Friesland. Mei mei di nan lo tin 
tambe e barku di patruya Jaguar di Wardakosta. Na al- 
tura di Krommelijn (Marichi) lo efektuá atrobe 21 tiru 
di kañon pa saludá e barku Esmeralda ora e pasa. 

E rei ta kuminsá for di altura di Caracasbaai i Jan Thiel. 
Por lo pronto esaki ta programá pa tuma lugá entre mi- 
tar di 1 i mitar di 2 di mérdia. Sigur for di Mambo Beach 
i mas pabou esaki lo duna un bunita espektákulo riba la- 
man alo largu di henter e kosta sur te na Wespen. No ta 
posibel pa determiná ku eksaktitut ki ora e rei di barku 
aki ta pasa na kua sitio, di moda ku tur hende mester ta 
alerto pa nan no pasa sin ku a ripará. Pero pa por atmirá 
e esena spesial i uniko aki no tin nodi bai te stat. Na e 
bahianan alo largu di henter e lcosta sur te i lcu Bánda- 
bou por mira nan mes bon. 

Esaki lo ta un konklushon digno di e evento eksitoso di 
Velas Latinoaméricano Curaçao 2018 ku Curaçao Sail 
Foundation i Marina Real i tur nan kolaboradornan por 
wak bék ariba ku orguyo i satisfakshon. Ban pa aki kua- 
ter aña atrobe! 

E biaha ki foi Sint Maarten 


Intemacional 


Marina Real a bolbe tira kontrabanda ku kokaina 


DOORN. Esaki ta e kazérne militar na Doorn kamin- 
da investigadornan a deskubri un lote di kokaina.... pa 
di tantu biaha.... 

E hayasgo di tantu kokaina asina den un sentro lcu ta 
prepará hende pa hustamentu kombati transporte di 
droga, a shok parlamento ulandes i mesora e parlamen- 
tarionan Ronald van Raak di Partido Sosialista i André 
Bosman di WD) a eksigi pa investigá e kontrabanda di 
kokaina foi Sint Maarten profundamente. 

E droga tabata meimei di e ekipo di e mariniernan ku a 
kaba nan periodo di asistensia na Sint Maarten despues 
di orkan. Ta personal di Marina Real mes a deskubri e 
droga ora nan tabata baha kónteiner for di riba tereno di 
kazérne Van Braam Houckgeest 
na Doorn. 

E lote di kokaina tabata den 16 tas deportivo i segun e 
promé informashonnan ta trata di kantidat di sentena- 
res di kilo di kokaina ku bal sentenares di miles di Euro. 
Esta, si ela yega riba kaya.... 

Ya kaba tin un video ta sirkulá riba Internet kaminda 
por mira kara dje mariniernan ku a dal den e droga. In- 
mediatamente nan a deldará ku nan no tabata sa nada 
dje droga. 

Te lcu ayera nochi no a detené algun marinier pero pe 
parlamentario Van Raak si tin militar envolvi nan mes- 
ter haña kastigu pasobra nan no bal nan insignia. 
Bosman a haña e asuntu teribel i e ke sa ken na Sint 
Maarten tin akseso pa yega ne kónteiner. 

Presidente dje sindikato di militarnan na Ulanda a 



deldará lcu manera e kónteiner tabata almasena na Sint 
Maarten durante e temporada ku e mariniernan tabata 
aya, lcualke hende por a drenta e kónteiner i skonde e 
droga den dje. 

For di ayera despues ku a deskubri e tasnan ku kokaina, 
un grupo di marinier tabata balia i grita manera ta fiesta 
tabatin pasobra a konfiská asina tantu kilo di kokaina. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Manda bo E-mall na notIcia@awemainta.com 


awemainta.com 

